text: την επίτευξη των στόχων που ορίζονται στο άρθρο 3, η Κοινότητα και η Κύπρος καταρτίζουν, με κοινή συμφωνία, βάσει των στοιχείων που παρέχει η Κύπρος, ενδεικτικό πρόγραμμα το οποίο δεσμεύει τα δύο μέρη και καθορίζει τους ειδικούς στόχους της χρηματοδοτικής και τεχνικής συνεργασίας, τους τομείς παρέμβασης κατά προτεραιότητα, καθώς και τα προβλεπόμενα προγράμματα δράσης, σε αναφορά προς τις προτεραιότητες που καθορίζονται στο σχέδιο ανάπτυξης της Κύπρου. 2. Το ενδεικτικό πρόγραμμα μπορεί να αναθεωρείται από κοινού, προκειμένου να ληφθούν υπόψη οι αλλαγές που συντελούνται στην οικονομική κατάσταση της Κύπρου ή στους στόχους και τις προτεραιότητες που καθορίζονται στο σχέδιο ανάπτυξης. 3. Η Κοινότητα και η Κύπρος ανταλλάσσουν απόψεις στα κατάλληλα όργανα και αξιολογούν την εφαρμογή του ενδεικτικού προγράμματος τουλάχιστον μία φορά κατά την περίοδο εφαρμογής του παρόντος πρωτοκόλλου και το αργότερο πριν από τη λήξη του τρίτου έτους μετά την έναρξη της ισχύος του. Άρθρο 10 1. Στο πλαίσιο που ορίζει το άρθρο 9, το κυπριακό κράτος ή, με τη σύμφωνη γνώμη της κυπριακής κυβέρνησης, οι άλλοι ενδεχόμενοι δικαιούχοι που αναφέρει το άρθρο 8 υποβάλλουν στην Κοινότητα τις αιτήσεις χρηματοδοτικής συνδρομής. 2. Η Κοινότητα εξετάζει τις αιτήσεις χρηματοδότησης σε συνεργασία με τις αρμόδιες κυπριακές αρχές και τους άλλους δικαιούχους, σύμφωνα με τους στόχους που ορίζει το άρθρο 9, και τους ενημερώνει για τις αποφάσεις που λαμβάνονται σχετικά με τις αιτήσεις αυτές. Άρθρο 11 1. Η Κυπριακή Δημοκρατία ή οι άλλοι δικαιούχοι που αναφέρονται στο άρθρο 8 είναι υπεύθυνοι για την εκτέλεση, τη διαχείριση και τη συντήρηση των έργων που αποτελούν αντικείμενο χρηματοδότησης με βάση το παρόν πρωτόκολλο. Η Κοινότητα μεριμνά ώστε η χρησιμοποίηση αυτών των χρηματοδοτικών συνδρομών να πραγματοποιείται στα πλαίσια των ποσών που έχει αποφασιστεί να διατεθούν και με τους καλύτερους οικονομικούς όρους. 2. Τα σχέδια και τα προγράμματα δράσης αποτελούν αντικείμενο αξιολόγησης, τα αποτελέσματα της οποίας ανακοινώνονται και στα δύο μέρη τα οποία λαμβάνουν από κοινού τα επιβαλλόμενα μέτρα. 3. Κατά τη σύναψη του παρόντος πρωτοκόλλου η Επιτροπή και η Κύπρος ανταλλάσσουν επιστολές ή υπογράφουν συμφωνία-πλαίσιο σχετικά με ορισμένους κανόνες διαχείρισης της χρηματοδοτικής συνδρομής που χορηγεί η Κοινότητα. Άρθρο 12 1. Η συμμετοχή σε διαγωνισμούς, προσκλήσεις για υποβολή προσφορών και συμβάσεις που είναι δυνατόν να χρηματοδοτηθούν είναι ανοιχτή, με ίσιους όρους, σε όλα τα φυσικά και νομικά πρόσωπα που υπάγονται στο πεδίο εφαρμογής της συνθήκης για την ίδρυση της Ευρωπαϊκής Οικονομικής Κοινότητας και για όλα τα φυσικά και νομικά πρόσωπα της Κυπριακής Δημοκρατίας. Αυτά τα νομικά πρόσωπα, που συνιστώνται σύμφωνα με τη νομοθεσία ενός κράτους μέλους της Ευρωπαϊκής Οικονομικής Κοινότητας ή της Κύπρου πρέπει να έχουν την καταστατική τους έδρα, την κεντρική τους διοίκηση ή κύριο τόπο εγκατάστασης στα εδάφη που εφαρμόζεται η συνθήκη ΕΟΚ, ή στην Κύπρο. Εάν, εντούτοις, έχουν σε κοινοτικό ή κυπριακό έδαφος μόνο την καταστατική τους έδρα, η δραστηριότητά τους πρέπει να έχει πραγματικό και συνεχή σύνδεσμο με την οικονομία των εδαφών αυτών ή της Κύπρου. 2. Αποβλέποντας στην ενθάρρυνση της περιφερειακής συνεργασίας, η Κοινότητα, σε συμφωνία με την Κύπρο, μπορεί να επιτρέψει, κατά περίπτωση και κατ' εξαίρεση, στα φυσικά και νομικά πρόσωπα που είναι


text: υπήκοοι αναπτυσσόμενων χωρών συνδεδεμένων με την Κοινότητα, δυνάμει γενικών συμφωνιών συνεργασίας ή συνδέσεως, να συμμετέχουν στις ενέργειες που προβλέπει η παράγραφος 1, τις οποίες χρηματοδοτεί η Κοινότητα. Η δυνατότητα επιλογής των φυσικών και νομικών προσώπων εκτιμάται με όρους ίδιους με τους αναφερόμενους στην παράγραφο 1. Άρθρο 13 Για να ευνοηθεί η συμμετοχή των κυπριακών επιχειρήσεων στην εκτέλεση συμβάσεων και για να διασφαλισθεί η ταχεία και αποτελεσματική εφαρμογή των σχεδίων και των ενεργειών που χρηματοδοτούνται με πόρους τους οποίους διαχειρίζεται η Επιτροπή: α) η Κύπρος είναι δυνατόν να οργανώνει, σε συμφωνία με την Επιτροπή, συνοπτική διαδικασία δημοσίευσης διαγωνισμών με περιορισμένες προθεσμίες για την υποβολή προσφορών, εφόσον πρόκειται για την εκτέλεση συμβάσεων έργων οι οποίες λόγω της κλίμακός τους, ενδιαφέρουν κυρίως τις κυπριακές επιχειρήσεις. Η οργάνωση αυτής της συνοπτικής διαδικασίας δεν αποκλείει τη δυνατότητα διοργάνωσης διεθνούς διαγωνισμού σε περίπτωση που η φύση των έργων που πρέπει να εκτελεστούν, ή η χρησιμότητα μιας ευρείας συμμετοχής δικαιολογούν την οργάνωση διεθνούς διαγωνισμού· β) σε περίπτωση που είναι επείγον ή εάν το δικαιολογούν ο χαρακτήρας ή η περιορισμένη κλίμακα ή τα ειδικά χαρακτηριστικά ορισμένων έργων ή προμηθειών, η Κύπρος μπορεί, σε συμφωνία με την Επιτροπή και σε εξαιρετικές περιπτώσεις, να επιτρέπει τη σύναψη συμβάσεων με κλειστό διαγωνισμό, με απευθείας ανάθεση και την εκτέλεσή τους με αυτεπιστασία. Οι διαδικασίες που αναφέρονται στα στοιχεία α) και β) είναι δυνατόν να χρησιμοποιούνται για ενέργειες προϋπολογιζόμενου κόστους κατώτερου των 3 εκατομμυρίων Ecu. Άρθρο 14 1. Η Κύπρος παρέχει στις συμβάσεις που προβλέπονται για την εκτέλεση σχεδίων ή ενεργειών που χρηματοδοτούνται από την Κοινότητα φορολογικό και τελωνειακό καθεστώς τουλάχιστον εξίσου ευνοϊκό με το καθεστώς που εφαρμόζεται έναντι του πλέον ευνοούμενου κράτους ή έναντι του πλέον ευνοούμενου διεθνούς οργανισμού. 2. Τα δύο μέρη ανταλλάσσουν επιστολές για τον καθορισμό του περιεχομένου του καθεστώτος που αναφέρει η παράγραφος 1. Άρθρο 15 Η Κύπρος λαμβάνει τα αναγκαία μέτρα για να εξασφαλίσει ότι οι τόκοι και όλα τα άλλα ποσά που οφείλονται στην Τράπεζα στα πλαίσια των ενεργειών που διεξάγονται δυνάμει του παρόντος πρωτοκόλλου θα απαλλάσσονται από κάθε εθνικό ή τοπικό φόρο ή εισφορά. Άρθρο 16 Σε περίπτωση που όπως προβλέπει το άρθρο 8 χορηγείται δάνειο, με τη σύμφωνη γνώμη της κυπριακής κυβέρνησης, σε δικαιούχο άλλο από το κυπριακό κράτος, η Τράπεζα εξαρτά τη χορήγηση του δανείου από την εγγύηση του κυπριακού κράτους ή την παροχή άλλων ικανοποιητικών εγγυήσεων. Άρθρο 17 Καθ' όλη τη διάρκεια των δανείων ή των ενεργειών με επιχειρηματικά κεφάλαια που προβλέπονται στο άρθρο 2, η Κύπρος αναλαμβάνει τη δέσμευση να θέτει στη διάθεση: α) των δικαιούχων ή των εγγυητών τους, τα αναγκαία ποσά σε συνάλλαγμα για την καταβολή των τόκων των προμηθειών και των χρεολυσίων των δανείων και των συνδρομών υπό μορφή επιχειρηματικών κεφαλαίων που χορηγούνται για την υλοποίηση των παρεμβάσεων στην επικράτειά της· β) της Τράπεζας, τα αναγκαία ποσά σε συνάλλαγμα για τη μεταφορά όλων των ποσών που εισπράττει σε εθνικό συνάλλαγμα και αντιπροσωπεύουν τα έσοδα και το καθαρό προϊόν από τη συμμετοχή της Κοινότητας στο κεφάλαιο των επιχειρήσεων. Άρθρο 18 Τα αποτελέσματα της χρηματοδοτικής και τεχνικής συνεργασίας μπορούν να εξετάζονται

type: contracts

jurisdiction: EU


text: στο πλαίσιο του Συμβουλίου Σύνδεσης. Το Συμβούλιο αυτό καθορίζει, κατά περίπτωση, τις γενικές κατευθύνσης της συνεργασίας αυτής. Άρθρο 19 Ένα έτος πριν από τη λήξη του παρόντος πρωτοκόλλου τα συμβαλλόμενα μέρη εξετάζουν τις διατάξεις που είναι δυνατόν να θεσπιστούν στον τομέα της χρηματοδοτικής και τεχνικής συνεργασίας για μία ενδεχόμενη νέα περίοδο. Άρθρο 20 Το παρόν πρωτόκολλο προσαρτάται στη συμφωνία συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας. Άρθρο 21 1. Το παρόν πρωτόκολλο υπόκειται στην έγκριση των συμβαλλομένων μερών, σύμφωνα με τις ίδιες διαδικασίες τους· τα μέρη ανακοινώνουν αμοιβαία την ολοκλήρωση των αναγκαίων για το σκοπό αυτό διαδικασιών. 2. Το παρόν πρωτόκολλο αρχίζει να ισχύει την πρώτη ημέρα του δεύτερου μηνός που ακολουθεί την ημερομηνία κατά την οποία πραγματοποιούνται οι ανακοινώσεις που προβλέπει η παράγραφος 1. Άρθρο 22 Το παρόν πρωτόκολλο συντάσσεται σε δύο αντίτυπα, στην αγγλική, γαλλική, γερμανική, δανική, ελληνική, ισπανική, ολλανδική και πορτογαλική γλώσσα. Όλα τα κείμενα είναι εξίσου αυθεντικά. En fe de lo cual, los plenipotenciarios abajo firmantes suscriben el presente Protocolo. Til bekraeftelse heraf har undertegnede befuldmaegtigede underskrevet denne protokol. Zu Urkund dessen haben die unterzeichneten Bevollmaechtigten ihre Unterschriften unter dieses Protokoll gesetzt. Σε πίστωση των ανωτέρω, οι υπογεγραμμένοι πληρεξούσιοι έθεσαν τις υπογραφές τους στο παρόν πρωτόκολλο. In witness whereof the undersigned Plenipotentiaries have signed this Protocol. En foi de quoi, les plenipotentiaires soussignes ont appose leurs signatures au bas du present protocole. In fede di che, i plenipotenziari sottoscritti hanno apposto le loro firme in calce al presente protocollo. Ten blijke waarvan de ondergetekende gevolmachtigden hun handtekening onder dit Protocol hebben gesteld. Em fe do que, os plenipotenciarios abaixo assinados apuseram as suas assinaturas no final do presente protocolo. Hecho en Bruselas, el treinta de noviembre de mil novecientos ochenta y nueve. Udfaerdiget i Bruxelles, den tredivte november nitten hundrede og niogfirs. Geschehen zu Bruessel am dreissigsten November neunzehnhundertneunundachtzig. Έγινε στις Βρυξέλλες, στις τριάντα Νοεμβρίου χίλια εννιακόσια ογδόντα εννέα. Done at Brussels on the thirtieth day of November in the year one thousand nine hundred and eighty-nine. Fait a Bruxelles, le trente novembre mil neuf cent quatre-vingt-neuf. Fatto a Bruxelles, addi trenta novembre millenovecentottantanove. Gedaan te Brussel, de dertigste november negentienhonderd negenentachtig. Feito em Bruxelas, em trinta de Novembro de mil novecentos e oitenta e nove. Por el Consejo de las Comunidades Europeas For Raadet for De Europaeiske Faellesskaber Fuer den Rat der Europaeischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautes europeennes Per il Consiglio delle Comunita europee Voor de Raad van de Europese Gemeenschappen Pelo Conselho das Comunidades Europeias Por el Gobierno de la Republica de Chipre For regeringen for Republikken Cypern Fuer die Regierung der Republik Zypern Για την Κυβέρνηση της Κυπριακής Δημοκρατίας For the Government of the Republic of Cyprus Pour le gouvernement de la republique de Chypre Per il governo della Repubblica di Cipro Voor de Regering van de Republiek Cyprus Pelo Governo da Republica de Chipre


text:
 18.12.2004
 EL
 Επίσημη Εφημερίδα της Ευρωπαϊκής Ένωσης
 L 371/50
 ΑΠΌΦΑΣΗ αριθ. 29/2004 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΣΤΆΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΓΙΑ ΑΜΟΙΒΑΊΑ ΑΝΑΓΝΏΡΙΣΗ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΩΝ ΗΝΩΜΈΝΩΝ ΠΟΛΙΤΕΙΏΝ ΤΗΣ ΑΜΕΡΙΚΉΣ
 της 5ης Νοεμβρίου 2004
 σχετικά με την προσθήκη ενός οργανισμού διαπίστωσης της συμμόρφωσης στο σχετικό κατάλογο του τομεακού παραρτήματος για την ηλεκτρομαγνητική συμβατότητα
 (2004/868/ΕΚ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14,
 ΑΠΟΦΑΣΙΖΕΙ:
 1)
 Ο οργανισμός διαπίστωσης της συμμόρφωσης που περιλαμβάνεται στο προσάρτημα Α προστίθεται στον κατάλογο των οργανισμών διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα.
 2)
 Το συγκεκριμένο πεδίο αρμοδιοτήτων, ως προς τα προϊόντα και τις διαδικασίες διαπίστωσης της συμμόρφωσης, του οργανισμού διαπίστωσης της συμμόρφωσης που αναφέρεται στο προσάρτημα Α, έχει συμφωνηθεί από τα μέρη και θα ενημερώνεται από αυτά.
 Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.
 Υπεγράφη στην Ουάσιγκτον στις 25 Οκτωβρίου 2004.
 Εξ ονόματος των Ηνωμένων Πολιτειών της Αμερικής
 James C. SANFORD
 Υπεγράφη στις Βρυξέλλες στις 5 Νοεμβρίου 2004.
 Εξ ονόματος της Ευρωπαϊκής Κοινότητας
 Joanna KIOUSSI
 ΠΡΟΣΆΡΤΗΜΑ Α
 Οργανισμός διαπίστωσης της συμμόρφωσης της ΕΚ που προστίθεται στον κατάλογο των οργανισμών διαπίστωσης της συμμόρφωσης στη στήλη «πρόσβαση της ΕΚ στην αγορά των ΗΠΑ» στο τμήμα V του τομεακού παραρτήματος για την ηλεκτρομαγνητική συμβατότητα
 D.A.R.E. Consultancy BV
 Vijzelmolenlaan 7
 3447 GX Woerden
 Netherlands
 Τηλ. (31) 348 430 979
 Φαξ (31) 348 430 645


text:
 2.7.2020
 EL
 Επίσημη Εφημερίδα της Ευρωπαϊκής Ένωσης
 L 210/44
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 74/2019
 της 29ης Μαρτίου 2019
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ [2020/827]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία (ΕΕ) 2015/1513 του Ευρωπαϊκού Κοινοβουλίου και του Συμβουλίου, της 9ης Σεπτεμβρίου 2015, για την τροποποίηση της οδηγίας 98/70/ΕΚ σχετικά με την ποιότητα των καυσίμων βενζίνης και ντίζελ και για την τροποποίηση της οδηγίας 2009/28/ΕΚ σχετικά με την προώθηση της χρήσης ενέργειας από ανανεώσιμες πηγές (1) πρέπει να ενσωματωθεί στη συμφωνία για τον ΕΟΧ.
 (2)
 Συνεπώς, τα παραρτήματα II και IV της συμφωνίας για τον ΕΟΧ θα πρέπει να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 6α (οδηγία 98/70/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XVII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32015 L 1513: Οδηγία (ΕΕ) 2015/1513 του Ευρωπαϊκού Κοινοβουλίου και του Συμβουλίου της 9ης Σεπτεμβρίου 2015 (ΕΕ L 239 της 15.9.2015, σ. 1).».
 Άρθρο 2
 Στο σημείο 41 (οδηγία 2009/28/ΕΚ του Ευρωπαϊκού Κοινοβουλίου και του Συμβουλίου) του παραρτήματος IV της συμφωνίας για τον ΕΟΧ προστίθεται η ακόλουθη περίπτωση:
 «—
 32015 L 1513: Οδηγία (ΕΕ) 2015/1513 του Ευρωπαϊκού Κοινοβουλίου και του Συμβουλίου της 9ης Σεπτεμβρίου 2015 (ΕΕ L 239 της 15.9.2015, σ. 1).».
 Άρθρο 3
 Τα κείμενα της οδηγίας (ΕΕ) 2015/1513 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 30 Μαρτίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τονΕΟΧ (*1).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Μαρτίου 2019.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 239 της 15.9.2015, σ. 1.
 (*1) Έχουν αναφερθεί συνταγματικές απαιτήσεις.


text:
 25.2.2021
 EL
 Επίσημη Εφημερίδα της Ευρωπαϊκής Ένωσης
 L 67/67
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 170/2018
 της 6ης Ιουλίου 2018
 για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2021/231]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως τα άρθρα 86 και 98,
 Εκτιμώντας τα ακόλουθα:
 (1)
 Είναι σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ προκειμένου να συμπεριληφθεί η απόφαση (ΕΕ) 2017/864 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με το ευρωπαϊκό έτος πολιτιστικής κληρονομιάς (2018) (1).
 (2)
 Επομένως, το πρωτόκολλο 31 της συμφωνίας για τον ΕΟΧ θα πρέπει να τροποποιηθεί, ώστε να καταστεί δυνατή η επέκταση αυτής της συνεργασίας από την 1η Ιανουαρίου 2018,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το άρθρο 5 του πρωτοκόλλου 31 της συμφωνίας για τον ΕΟΧ τροποποιείται ως εξής:
 1)
 Στην παράγραφο 5, οι λέξεις «, στο πρόγραμμα που αναφέρεται στη δέκατη πέμπτη περίπτωση από την 1η Ιανουαρίου 2018» παρεμβάλλονται μετά τις λέξεις «στο πρόγραμμα που αναφέρεται στη δέκατη τέταρτη περίπτωση από την 1η Ιανουαρίου 2014».
 2)
 Η ακόλουθη περίπτωση προστίθεται στην παράγραφο 8:
 «—
 32017 D 0864: Απόφαση (ΕΕ) 2017/864 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με το ευρωπαϊκό έτος πολιτιστικής κληρονομιάς (2018) (ΕΕ L 131 της 20.5.2017, σ. 1).»
 Άρθρο 2
 Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας για τον ΕΟΧ (*1).
 Εφαρμόζεται από την 1η Ιανουαρίου 2018.
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 6 Ιουλίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 131 της 20.5.2017, σ. 1.
 (*1) Δεν έχουν αναφερθεί συνταγματικές απαιτήσεις.


text:
 3.12.2014
 EL
 Επίσημη Εφημερίδα της Ευρωπαϊκής Ένωσης
 L 347/44
 ΑΠΌΦΑΣΗ αριθ. 1/2014 ΤΟΥ ΣΥΜΒΟΥΛΊΟΥ ΣΫΝΔΕΣΗΣ EE-ΑΙΓΫΠΤΟΥ
 της 4ης Σεπτεμβρίου 2014
 για την τροποποίηση του άρθρου 15 παράγραφος 7 του πρωτοκόλλου αριθ. 4 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
 (2014/868/ΕΕ)
 ΤΟ ΣΥΜΒΟΥΛΙΟ ΣΥΝΔΕΣΗΣ,
 Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, και ιδίως το άρθρο 39 του πρωτοκόλλου αριθ. 4,
 Εκτιμώντας τα ακόλουθα:
 (1)
 Το άρθρο 15 παράγραφος 7 του πρωτοκόλλου αριθ. 4 που προσαρτάται στην ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (1) («συμφωνία»), όπως τροποποιήθηκε με την απόφαση αριθ. 1/2010 του συμβουλίου σύνδεσης ΕΕ-Αιγύπτου της 3ης Αυγούστου 2010 (2), επιτρέπει υπό ορισμένους όρους τη μερική επιστροφή ή απαλλαγή από δασμούς ή άλλες επιβαρύνσεις ισοδυνάμου αποτελέσματος, μέχρι τις 31 Δεκεμβρίου 2012.
 (2)
 Για λόγους σαφήνειας και για να εξασφαλιστεί η δυνατότητα μακροπρόθεσμων οικονομικών προβλέψεων και νομική ασφάλεια στους επιχειρηματίες, τα συμβαλλόμενα μέρη της συμφωνίας συμφώνησαν να παρατείνουν την εφαρμογή του άρθρου 15 παράγραφος 7 του πρωτοκόλλου αριθ. 4 της συμφωνίας κατά τρία έτη, αρχής γενομένης από 1ης Ιανουαρίου 2013.
 (3)
 Το πρωτόκολλο αριθ. 4 της συμφωνίας θα πρέπει επομένως να τροποποιηθεί ανάλογα.
 (4)
 Δεδομένου ότι το άρθρο 15 παράγραφος 7 του πρωτοκόλλου αριθ. 4 της συμφωνίας έπαυσε να εφαρμόζεται την 31η Δεκεμβρίου 2012, η παρούσα απόφαση θα πρέπει να εφαρμόζεται από την 1η Ιανουαρίου 2013,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το άρθρο 15 παράγραφος 7 τελευταίο εδάφιο του πρωτοκόλλου αριθ. 4 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, όσον αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας αντικαθίσταται από το ακόλουθο κείμενο:
 «Η παρούσα παράγραφος εφαρμόζεται μέχρι τις 31 Δεκεμβρίου 2015 και μπορεί να αναθεωρηθεί κατόπιν κοινής συμφωνίας.»
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Εφαρμόζεται από την 1η Ιανουαρίου 2013.
 Βρυξέλλες, 4 Σεπτεμβρίου 2014.
 Για το Συμβούλιο Σύνδεσης
 Η Πρόεδρος
 F. MOGHERINI
 (1) ΕΕ L 304 της 30.9.2004, σ. 39.
 (2) ΕΕ L 249 της 23.9.2010, σ. 5.


text:
 Avis juridique important
 |
 21995A1005(01)
 Συμφωνία για τη σύσταση της Επιτροπής διαχείρισης της αλιείας τόνου του Ινδικού Ωκεανού
 Επίσημη Εφημερίδα αριθ. L 236 της 05/10/1995 σ. 0025 - 0033
 ΣΥΜΦΩΝΙΑ για τη σύσταση της Επιτροπής διαχείρισης της αλιείας τόνου του Ινδικού Ωκεανού ΕΙΣΑΓΩΓΗΤΑ ΣΥΜΒΑΛΛΟΜΕΝΑ ΜΕΡΗ,ΑΝΑΓΝΩΡΙΖΟΝΤΑΣ ότι επιθυμούν να προωθήσουν την ειρηνική χρήση της θάλασσας και των ωκεανών, καθώς και τη δίκαιη και αποτελεσματική χρησιμοποίηση και διατήρηση των ζώντων πόρων τους 7ΕΠΙΘΥΜΩΝΤΑΣ να συμβάλλουν στην πραγματοποίηση μιας ορθής και δίκαιης διεθνούς οικονομικής τάξης, λαμβάνοντας υπόψη δεόντως τα ιδιαίτερα συμφέροντα και ανάγκες των υπό ανάπτυξη χωρών 7ΕΠΙΘΥΜΩΝΤΑΣ να συνεργαστούν προκειμένου να εξασφαλίσουν τη διατήρηση του τόνου και των συγγενών ειδών στον Ινδικό Ωκεανό και να προωθήσουν τη βέλτιστη χρησιμοποίηση τους, καθώς και την αειφόρο ανάπτυξη των αλιευμάτων 7ΑΝΑΓΝΩΡΙΖΟΝΤΑΣ, ιδίως, ότι οι υπό ανάπτυξη χώρες της περιοχής του Ινδικού Ωκεανού έχουν ιδιαίτερο συμφέρον να εκμεταλλεύονται δικαίως τους αλιευτικούς πόρους 7ΕΚΤΙΜΩΝΤΑΣ τη Σύμβαση των Ηνωμένων Εθνών για το Δίκαιο της Θάλασσας, που άνοιξε για υπογραφή στις 10 Δεκεμβρίου 1982, και ιδίως τα άρθρα 56, 64 και 116 έως 119 7ΕΚΤΙΜΩΝΤΑΣ ότι η διατήρηση του τόνου και των συγγενών ειδών, καθώς και η αειφόρος και ορθολογική χρησιμοποίηση των πόρων του Ινδικού Ωκεανού, θα ενισχυόταν σημαντικά εάν είχαν θεσπισθεί μέτρα συνεργασίας από τα παράκτια κράτη του Ινδικού Ωκεανού και άλλα κράτη οι υπήκοοι των οποίων αλιεύουν τόνο και συγγενή είδη στην περιοχή 7ΕΧΟΝΤΑΣ ΥΠΟΨΗ τη σύμβαση σχετικά με την οργάνωση του τόνου της δυτικής περιοχής του Ινδικού Ωκεανού, που άνοιξε για υπογραφή στις 19 Ιουνίου 1991 7ΕΚΤΙΜΩΝΤΑΣ ότι οι προαναφερόμενοι στόχοι θα μπορούσαν να επιτευχθούν καλύτερα μέσω της σύστασης μιας επιτροπής δυνάμει του άρθρου XIV της ιδρυτικής πράξης της Οργάνωσης Τροφίμων και Γεωργίας των Ηνωμένων Εθνών,ΣΥΜΦΩΝΟΥΝ ΤΑ ΕΞΗΣ:Άρθρο Ι Σύσταση Τα συμβαλλόμενα μέρη συμφωνούν να ιδρύσουν επιτροπή διαχείρισης της αλιείας τόνου του Ινδικού Ωκεανού (αποκαλούμενη εφεξής «επιτροπή») στα πλαίσια της Οργάνωσης Τροφίμων και Γεωργίας των Ηνωμένων Εθνών (αποκαλούμενη εφεξής «FAO»).Άρθρο ΙΙ Ζώνη αρμοδιότητας Η ζώνη αρμοδιότητας της επιτροπής (αποκαλούμενη εφεξής «ζώνη») περιλαμβάνει τον Ινδικό Ωκεανό (που αντιστοιχεί για τους σκοπούς της παρούσας συμφωνίας, στις στατιστικές ζώνες 51 και 57 της FAO, όπως αναφέρεται στο χάρτη του παραρτήματος Α της παρούσας συμφωνίας) και τις γειτονικές θάλασσες, βορείως της συμβολής της Ανταρκτικής, στο βαθμό που πρέπει να ληφθούν υπόψη για τους σκοπούς της διατήρησης και διαχείρισης των αποθεμάτων που εισέρχονται στον Ινδικό Ωκεανό ή εξέρχονται από αυτόν κατά τη διάρκεια των μεταναστεύσεών τους.Άρθρο ΙΙΙ Είδη και αποθέματα Τα είδη που καλύπτονται από την παρούσα συμφωνία είναι αυτά που αναφέρονται στο παράρτημα Β. Ο όρος «αποθέματα» περιγράφει τους πληθυσμούς αυτών των ειδών που ζουν στη ζώνη ή που εισέρχονται ή εξέρχονται απ' αυτήν κατά τη διάρκεια των μεταναστεύσεών τους.Άρθρο IV Σύνθεση 1. Η επιτροπή είναι ανοικτή στα μέλη και τα συνδεδεμένα μέλη της FAO:α) τα οποία είναι:i) παράκτια κράτη ή συνδεδεμένα μέλη που όλο το έδαφός τους ή ένα μέρος του ευρίσκεται στη ζώνη.ii) κράτη ή συνδεδεμένα μέλη τα σκάφη των οποίων αλιεύουν στη ζώνη αποθέματα που καλύπτονται από την παρούσα συμφωνία, ήiii) οργανισμοί περιφερειακής οικονομικής ολοκλήρωσης των


text: οποίων είναι μέλος ένα κράτος που αναφέρεται στα σημεία i) και ii) και στους οποίους το εν λόγω κράτος μεταβίβασε αρμοδιότητα για θέματα που αναφέρονται στην παρούσα συμφωνία, καιβ) που αποδέχονται την παρούσα συμφωνία σύμφωνα με τις διατάξεις της παραγράφου 1 του άρθρου XVII.2. Η επιτροπή μπορεί, με πλειοψηφία των δύο τρίτων των μελών της, να αποδεχθεί υπό την ιδιότητα του μέλους, όλα τα άλλα κράτη που δεν είναι μέλη της FAO αλλά που είναι μέλη του Οργανισμού των Ηνωμένων Εθνών ή ενός ειδικευμένου οργάνου του ή του Διεθνούς Οργανισμού Ατομικής Ενέργειας, υπό τον όρο ότι τα κράτη αυτά:α) είναιi) παράκτια κράτη που όλο το έδαφός τους ή ένα μέρος του ευρίσκεται στη ζώνη, ήii) κράτη, τα σκάφη των οποίων αλιεύουν στη ζώνη αποθέματα που καλύπτονται από την παρούσα συμφωνία, καιβ) κατέθεσαν αίτηση να γίνουν μέλη και επίσημο έγγραφο με το οποίο δηλώνουν ότι αποδέχονται την παρούσα συμφωνία όπως αυτή ισχύει τη στιγμή της αποδοχής σύμφωνα με την παράγραφο 2 του άρθρου XVII.3. Για την υλοποίηση των στόχων της παρούσας συμφωνίας, τα μέλη της επιτροπής συνεργάζονται μεταξύ τους για να ενθαρρύνουν κάθε κράτος ή οργανισμό περιφερειακής οικονομικής ολοκλήρωσης που προτίθεται να γίνει μέλος της επιτροπής, αλλά δεν είναι ακόμα, να προσχωρήσει στην παρούσα συμφωνία.4. Εάν ένα μέλος της επιτροπής παύσει να πληροί τα κριτήρια που αναφέρονται στις παραγράφους 1 ή 2 κατά τη διάρκεια δύο διαδοχικών ημερολογιακών ετών, η επιτροπή μπορεί, μετά από διαβούλευση με το ενδιαφερόμενο μέλος, να καθορίσει ότι το μέλος θεωρείται αποχωρήσαν από την παρούσα συμφωνία από την ημερομηνία του καθορισμού αυτού.5. Για τους σκοπούς της παρούσας συμφωνίας, η έκφραση «του οποίου τα σκάφη» εφαρμοζόμενη σε ένα οργανισμό μέλος, περιγράφει τα σκάφη ενός κράτους μέλους αυτού του οργανισμού.6. Καμία διάταξη της παρούσας συμφωνίας ούτε καμία πράξη ή δραστηριότητα που έχει αναληφθεί δυνάμει της παρούσας συμφωνίας, δεν μπορεί να θεωρηθεί ότι τροποποιεί ή επηρεάζει με οποιονδήποτε τρόπο τη θέση οιουδήποτε μέλους της παρούσας συμφωνίας, όσον αφορά το νομικό καθεστώς οιασδήποτε ζώνης που καλύπτεται από την παρούσα συμφωνία.Άρθρο V Στόχοι, καθήκοντα και αρμοδιότητες της επιτροπής 1. Η επιτροπή προωθεί τη συνεργασία μεταξύ των μελών της για να εξασφαλίσει, χάρη στην κατάλληλη διαχείριση, τη διατήρηση και τη βελτίστη χρησιμοποίηση των αποθεμάτων που καλύπτονται από την παρούσα συμφωνία, και να ευνοήσει την αειφόρο ανάπτυξη των τύπων αλιείας που ασκείται σ' αυτά τα αποθέματα.2. Για να επιτευχθούν αυτοί οι στόχοι, η επιτροπή έχει τα ακόλουθα καθήκοντα και αρμοδιότητες, σύμφωνα με τις αρχές που αναφέρονται στις σχετικές διατάξεις της Σύμβασης των Ηνωμένων Εθνών για το Δίκαιο της Θάλασσας:α) να παρακολουθεί διαρκώς την κατάσταση και την εξέλιξη των αποθεμάτων και να συγκεντρώνει, να αναλύει και να διανέμει της επιστημονικές πληροφορίες, τις στατιστικές των αλιευμάτων και της αλιευτικής προσπάθειας και άλλα χρήσιμα στοιχεία για τη διατήρηση και τη διαχείριση των αποθεμάτων και για τους τύπους αλιείας που ασκείται στα αποθέματα που καλύπτονται από την παρούσα συμφωνία 7β) να ενθαρρύνει, να συστήνει και να συντονίζει τις δραστηριότητες έρευνας και ανάπτυξης που αφορούν τα αποθέματα και τους τύπους αλιείας που καλύπτονται από την παρούσα συμφωνία, καθώς και


text: άλλες δραστηριότητες που η επιτροπή θα μπορούσε να κρίνει ως κατάλληλες, συμπεριλαμβανομένων των δραστηριοτήτων που συνδέονται με τη μεταφορά τεχνολογίας, με την κατάρτιση και την αξιοποίηση, λαμβανομένης υπόψη της ανάγκης να εξασφαλιστεί η δίκαιη συμμετοχή των μελών της επιτροπής στους διάφορους τύπους αλιείας, καθώς και τα ιδιαίτερα συμφέροντα και ανάγκες των μελών της περιοχής που είναι υπό ανάπτυξη χώρες 7γ) να θεσπίσει, σύμφωνα με το άρθρο IX και με βάση τα επιστημονικά αποδεικτικά στοιχεία, μέτρα διατήρησης και διαχείρισης που εξασφαλίζουν τη διατήρηση των αποθεμάτων που καλύπτονται από την παρούσα συμφωνία και προωθούν το στόχο της βέλτιστης χρησιμοποίησής τους στο σύνολο της ζώνης 7δ) να παρακολουθεί τις οικονομικές και κοινωνικές πτυχές των διαφόρων τύπων αλιείας που ασκείται στα αποθέματα που καλύπτονται από την παρούσα συμφωνία, έχοντας, ιδιαιτέρως, υπόψη τα συμφέροντα των παράκτιων υπό ανάπτυξη κρατών 7ε) να εξετάζει και να εγκρίνει το πρόγραμμά της και τον αυτόνομο προϋπολογισμό της, καθώς και τους λογαριασμούς της προηγούμενης χρήσης 7στ) να διαβιβάζει στο γενικό διευθυντή της FAO (που αποκαλείται εφεξής «γενικός διευθυντής») εκθέσεις για τις δραστηριότητές της, το πρόγραμμά της, τους λογαριασμούς της και τον αυτόνομο προϋπολογισμό της, καθώς και για κάθε θέμα που μπορεί να δικαιολογήσει δράση του Συμβουλίου ή της Διάσκεψης της FAO 7ζ) να εκδώσει τον εσωτερικό κανονισμό της, το δημοσιονομικό κανονισμό και τους άλλους εσωτερικούς διοικητικούς κανόνες που χρειάζονται, ενδεχομένως, για την εκπλήρωση των καθηκόντων της, καιη) να εκτελεί όλες τις άλλες δραστηριότητες που, ενδεχομένως, απαιτούνται για να επιτευχθούν οι προαναφερόμενοι στόχοι.3. Η επιτροπή μπορεί να λαμβάνει, κάθε φορά που παρίσταται ανάγκη, αποφάσεις και να απευθύνει συστάσεις για την υλοποίηση των στόχων της παρούσας συμφωνίας.Άρθρο VI Σύνοδοι της επιτροπής 1. Κάθε μέλος της επιτροπής εκπροσωπείται στις συνόδους της επιτροπής από έναν και μόνο αντιπρόσωπο που μπορεί να συνοδεύεται από έναν αναπληρωτή και από εμπειρογνώμονες και συμβούλους. Οι αναπληρωτές, οι εμπειρογνώμονες και οι σύμβουλοι μπορούν να λαμβάνουν μέρος στις συζητήσεις της επιτροπής, αλλά δεν έχουν δικαίωμα ψήφου, εκτός από την περίπτωση ενός αναπληρωτή που έχει εξουσιοδοτηθεί δεόντως να αντικαθιστά τον αντιπρόσωπο.2. Κάθε μέλος της επιτροπής έχει μία ψήφο. Εκτός από την περίπτωση που προβλέπεται άλλως στην παρούσα συμφωνία, οι αποφάσεις και οι συστάσεις της επιτροπής λαμβάνονται με πλειοψηφία των ψήφων. Η πλειοψηφία των μελών της επιτροπής αποτελεί την απαρτία.3. Η επιτροπή μπορεί να εκδώσει και να τροποποιήσει, εάν παραστεί ανάγκη, με πλειοψηφία των δύο τρίτων των μελών της, τον εσωτερικό της κανονισμό, που δεν πρέπει να είναι ασυμβίβαστος με την παρούσα συμφωνία ή με την ιδρυτική πράξη της FAO.4. Ο πρόεδρος της επιτροπής συγκαλεί τακτική ετήσια σύνοδο της επιτροπής.5. Ο πρόεδρος της επιτροπής μπορεί να συγκαλέσει έκτακτες συνόδους της επιτροπής, εάν το ζητήσει το ένα τρίτο τουλάχιστον των μελών της.6. Η επιτροπή εκλέγει τον πρόεδρό της και δύο αντιπροέδρους κατ' ανώτατο όριο, καθένας εκ των οποίων υπηρετεί για διάστημα δύο ετών και μπορεί να επανεκλεγεί, χωρίς ωστόσο να μπορεί να ασκεί τα καθήκοντά του πάνω από τέσσερα διαδοχικά έτη. Κατά την εκλογή του προέδρου και των αντιπροέδρων, η επιτροπή προσπαθεί, όπως αρμόζει, να εξασφαλίζει τη δίκαιη αντιπροσώπευση των κρατών του Ινδικού


text: Ωκεανού.7. Η επιτροπή μπορεί να εκδώσει και να τροποποιήσει, εάν παραστεί ανάγκη, με πλειοψηφία των δύο τρίτων των μελών της, το δημοσιονομικό της κανονισμό, που πρέπει να είναι συμβιβάσιμος με τις αρχές που αναφέρονται στους δημοσιονομικούς κανονισμούς της FAO. Οι δημοσιονομικοί κανονισμοί και οι σχετικές τροποποιήσεις ανακοινώνονται στη χρηματοδοτική επιτροπή της FAO που έχει την ευχέρεια να μην τις εγκρίνει εάν θεωρεί ότι είναι ασυμβίβαστες με τις αρχές που αναφέρονται στους δημοσιονομικούς κανονισμούς της FAO.8. Για να εξασφαλισθεί η στενή συνεργασία μεταξύ της επιτροπής και της FAO, η FAO μπορεί να συμμετέχει, χωρίς δικαίωμα ψήφου, σε όλες τις συνεδριάσεις της επιτροπής και σε όλα τα επικουρικά όργανα που έχουν ιδρυθεί σύμφωνα με την παράγραφο 5 του άρθρου ΧΙΙ.Άρθρο VII Παρατηρητές 1. Κάθε μέλος ή συνδεδεμένο μέλος της FAO που δεν αποτελεί μέρος της επιτροπής μπορεί, με αίτημά του, να κληθεί για να αντιπροσωπευτεί από έναν παρατηρητή στις συνόδους της επιτροπής. Μπορεί να υποβάλει μνημόνια και να συμμετέχει στις συζητήσεις, χωρίς δικαίωμα ψήφου.2. Τα κράτη τα οποία, ενώ δεν είναι μέλη της επιτροπής ούτε μέλη ή συνδεδεμένα μέλη της FAO, είναι μέλη των Ηνωμένων Εθνών, ενός από τα ειδικευμένα όργανά του ή του Διεθνούς Οργανισμού Ατομικής Ενέργειας, μπορούν, με αίτημά τους, με την επιφύλαξη της συγκατάθεσης της επιτροπής που δίδεται μέσω του προέδρου της και με την επιφύλαξη των διατάξεων που θεσπίζονται από τη Διάσκεψη της FAO σχετικά με τη χορήγηση της ιδιότητας του παρατηρητή σε έθνη, να κληθούν να παρακολουθήσουν ως παρατηρητές τις συνόδους της επιτροπής.3. Η επιτροπή μπορεί να καλέσει διακυβερνητικές οργανώσεις ή, κατόπιν αιτήματος, μη κυβερνητικές οργανώσεις που έχουν ειδικές αρμοδιότητες στον τομέα δραστηριότητάς της, να παρακολουθήσουν τις συνεδριάσεις εκείνες που θα καθορίσει η επιτροπή.Άρθρο VIII Διοίκηση 1. Ο γραμματέας της επιτροπής (αποκαλούμενος εφεξής «γραμματέας») διορίζεται από το γενικό διευθυντή με τη συμφωνία της επιτροπής ή, σε περίπτωση που ο διορισμός πραγματοποιείται ενδιαμέσως των τακτικών συνόδων της επιτροπής, με συμφωνία των μελών της επιτροπής. Το προσωπικό της επιτροπής διορίζεται από το γραμματέα και τοποθετείται υπό την άμεση εποπτεία του. Ο γραμματέας και το προσωπικό της επιτροπής διέπονται από το ίδιο καθεστώς και τους ίδιους όρους με το προσωπικό της FAO 7 είναι διοικητικά υπεύθυνοι ενώπιον του γενικού διευθυντή.2. Ο γραμματέας είναι υπεύθυνος για την εφαρμογή των πολιτικών και των ενεργειών της επιτροπής και της υποβάλει σχετικά αναφορά. Ενεργεί επίσης ως γραμματέας των άλλων επικουρικών οργάνων που ιδρύονται από την επιτροπή, ανάλογα με τις ανάγκες.3. Οι δαπάνες της επιτροπής καλύπτονται από το αυτόνομο προϋπολογισμό της, εκτός από αυτές που αφορούν το προσωπικό και τις διευκολύνσεις που μπορεί να διαθέσει η FAO. Οι δαπάνες εις βάρος της FAO καθορίζονται και καταβάλλονται στα πλαίσια του διετούς προϋπολογισμού τον οποίο προετοιμάζει ο γενικός διευθυντής και τον εγκρίνει η Διάσκεψη της FAO, σύμφωνα με το γενικό κανονισμό και τους δημοσιονομικούς κανονισμούς της FAO.4. Τα έξοδα σχετικά με τη συμμετοχή των αντιπροσώπων, των αναπληρωτών, των εμπειρογνωμόνων και των συμβούλων, που συμμετέχουν ως αντιπρόσωποι των κυβερνήσεων στις συνόδους της επιτροπής, των υποεπιτροπών της και των επιτρόπων της, καθώς και τα έξοδα που αφορούν τη συμμετοχή


text: των παρατηρητών στις συνόδους, επιβαρύνουν τις αντίστοιχες κυβερνήσεις και οργανώσεις. Τα έξοδα των εμπειρογνωμόνων που καλούνται από την επιτροπή να συμμετάσχουν στις συνεδριάσεις της επιτροπής ή των υποεπιτροπών της ή των επιτροπών της μεμονωμένως, καλύπτονται από τον προϋπολογισμό της επιτροπής.Άρθρο IX Διαδικασίες για τα μέτρα διατήρησης και διαχείρισης 1. Με την επιφύλαξη της παραγράφου 2, η Επιτροπή μπορεί να λαμβάνει, με πλειοψηφία των δύο τρίτων των μελών της που είναι παρόντα και ψηφίζουν, μέτρα διατήρησης και διαχείρισης που είναι υποχρεωτικά για τα μέλη της επιτροπής, σύμφωνα με το παρόν άρθρο.2. Τα μέτρα διαχείρισης των αποθεμάτων για τα οποία έχει δημιουργηθεί υποεπιτροπή δυνάμει της παραγράφου 2 του άρθρου ΧΙΙ, λαμβάνονται κατόπιν προτάσεως της αρμόδιας υποεπιτροπής.3. Ο γραμματέας κοινοποιεί, άνευ υπαιτίου βραδύτητας, στα μέλη της επιτροπής όλα τα μέτρα διατήρησης και διαχείρισης που έχουν ληφθεί από την επιτροπή.4. Με την επιφύλαξη των παραγράφων 5 και 6, τα μέτρα διατήρησης και διαχείρισης που λαμβάνονται από την επιτροπή σύμφωνα με την παράγραφο 1, γίνονται υποχρεωτικά για τα μέλη 120 ημέρες μετά την ημερομηνία που καθορίζεται στην κοινοποίηση του γραμμάτέα ή κάθε άλλη ημερομηνία που καθορίζεται ενδεχομένως από την επιτροπή.5. Κάθε μέλος της επιτροπής μπορεί, εντός 120 ημερών από την ημερομηνία που καθορίζεται ή εντός κάθε άλλης προθεσμίας που έχει ενδεχομένως καθορίσει η επιτροπή δυνάμει της παραγράφου 4, να υποβάλει ένσταση στο μέτρο διατήρησης και διαχείρισης που θεσπίζεται δυνάμει της παραγράφου 1. Ένα μέλος της επιτροπής που έχει υποβάλει ένσταση σε ένα μέτρο, δεν δεσμεύεται από αυτό. Κάθε άλλο μέλος της επιτροπής μπορεί να υποβάλει επίσης ένσταση εντός συμπληρωματικής προθεσμίας 60 ημερών από την ημερομηνία λήξης της προθεσμίας των 120 ημερών. Ένα μέλος της επιτροπής μπορεί επίσης ανά πάσα στιγμή να αποσύρει την ένστασή του 7 τότε δεσμεύεται από το μέτρο είτε άμεσα, εάν το μέτρο αυτό ήδη ισχύει, είτε από τη στιγμή που θα αρχίσει να ισχύει δυνάμει του παρόντος άρθρου.6. Εάν υποβληθούν ενστάσεις σε ένα μέτρο που έχει θεσπιστεί δυνάμει της παραγράφου 1, από περισσότερα του ενός τρίτου των μελών της Επιτροπής, τα υπόλοιπα μέλη δεν δεσμεύονται από το μέτρο αυτό 7 αυτό δεν εμποδίζει όλα τα μέλη ή ορισμένα από αυτά να συμφωνήσουν για την εφαρμογή του.7. Ο γραμματέας κοινοποιεί αμέσως σε κάθε μέλος της επιτροπής την παραλαβή κάθε ένστασης ή την απόσυρση της ένστασης.8. Η επιτροπή μπορεί, με απλή πλειοψηφία των μελών της που είναι παρόντα και ψηφίζουν, να εκδίδει συστάσεις για τη διατήρηση και διαχείριση των αποθεμάτων, προκειμένου να εκπληρωθούν οι στόχοι της παρούσας συμφωνίας.Άρθρο X Εφαρμογή 1. Κάθε μέλος της επιτροπής μεριμνά ώστε να λαμβάνονται, στο πλαίσιο της εθνικής του νομοθεσίας, όλα τα μέτρα, συμπεριλαμβανομένης της επιβολής καταλλήλων κυρώσεων σε περίπτωση παραβάσεων, που μπορούν να είναι αναγκαία για την εφαρμογή των διατάξεων της παρούσας συμφωνίας και για την εφαρμογή των μέτρων διατήρησης και διαχείρισης που γίνονται υποχρεωτικά δυνάμει της παραγράφου 1 του άρθρου ΙΧ.2. Κάθε μέλος της επιτροπής διαβιβάζει στην επιτροπή μια ετήσια έκθεση των μέτρων που έλαβε σύμφωνα με την παράγραφο 1. Η έκθεση αυτή αποστέλλεται στο γραμματέα της επιτροπής το αργότερο 60 ημέρες πριν από την ημερομηνία


text: της επόμενης τακτικής συνόδου της επιτροπής.3. Τα μέλη της επιτροπής συνεργάζονται, στο πλαίσιο της επιτροπής, για να θεσπίσουν κατάλληλο σύστημα στενής παρακολούθησης της εφαρμογής των μέτρων διατήρησης και διαχείρισης που έχουν θεσπιστεί δυνάμει της παραγράφου 1 του άρθρου ΙΧ, λαμβάνοντας υπόψη τα κατάλληλα και αποτελεσματικά μέσα και τεχνικές για την παρακολούθηση των αλιευτικών δραστηριοτήτων και για τη συγκέντρωση των επιστημονικών πληροφοριών που απαιτούνται για τους σκοπούς της παρούσας συμφωνίας.4. Τα μέλη της επιτροπής συνεργάζονται για να ανταλλάξουν πληροφορίες για την αλιεία που ασκείται στα αποθέματα τα οποία καλύπτονται από την παρούσα συμφωνία, από τους υπηκόους ενός κράτους ή μιας οντότητας που δεν είναι μέλος της επιτροπής.Άρθρο XI Πληροφόρηση 1. Τα μέλη της επιτροπής της παρέχουν, κατόπιν αιτήματός της, τα προσβάσιμα και διαθέσιμα στατιστικά και άλλα στοιχεία και πληροφορίες τα οποία τυχόν χρειάζεται η επιτροπή για τους σκοπούς της παρούσας συμφωνίας. Η επιτροπή καθορίζει το περιεχόμενο και τη μορφή αυτών των στατιστικών και τα χρονικά διαστήματα στα οποία πρέπει να παρέχονται. Η επιτροπή επίσης προσπαθεί να λαμβάνει τις στατιστικές των αλιευτικών δραστηριοτήτων που ασκούνται από τα αλιεύοντα κράτη ή οντότητες που δεν είναι μέλη της επιτροπής.2. Κάθε μέλος της επιτροπής παρέχει στην επιτροπή αντίγραφα των ισχυόντων νόμων, κανονισμών και διοικητικών οδηγιών ή, ανάλογα με την περίπτωση, περίληψη αυτών, που αφορούν τη διατήρηση και τη διαχείριση των αποθεμάτων που καλύπτονται από την παρούσα συμφωνία και την ενημερώνει για κάθε τροποποίηση ή κατάργηση αυτών των νόμων, κανονισμών και διοικητικών οδηγιών.Άρθρο XII Επικουρικά όργανα 1. Η επιτροπή ιδρύει μία μόνιμη επιστημονική επιτροπή.2. Η επιτροπή μπορεί να ιδρύσει υποεπιτροπές που αναλαμβάνουν την παρακολούθηση ενός ή περισσοτέρων αποθεμάτων που καλύπτονται από την παρούσα συμφωνία.3. Οι υποεπιτροπές αυτές είναι ανοικτές στα μέλη της επιτροπής που είτε είναι παράκτια κράτη που τα ύδατά τους διασχίζονται, κατά τη διάρκεια των μεταναστεύσεων, από τα ψάρια των αποθεμάτων με τα οποία ασχολούνται αυτές οι υποεπιτροπές, είτε κράτη τα σκάφη των οποίων συμμετέχουν στην αλιεία των εν λόγω αποθεμάτων.4. Μία υποεπιτροπή χρησιμεύει ως forum στις διαβουλεύσεις και στη συνεργασία που αφορούν τη διαχείριση των αποθεμάτων με τα οποία ασχολείται, και ιδιαίτερα για:α) να επιβλέπει τα σχετικά αποθέματα και να συγκεντρώνει για αυτά τις επιστημονικές ή άλλες σχετικές πληροφορίες που τα αφορούν 7β) να εκτιμά και να αναλύει την κατάσταση και την εξέλιξη των εν λόγω αποθεμάτων 7γ) να συντονίζει τις έρευνες και τις μελέτες για τα αποθέματα αυτά 7δ) να γνωστοποιεί στην επιτροπή τα συμπεράσματά της 7ε) να προτείνει συστάσεις στα μέλη της επιτροπής για μέτρα, ανάλογα με την περίπτωση, που συμπεριλαμβάνουν ενέργειες για τη συγκέντρωση των πληροφοριών που είναι αναγκαίες για τα αποθέματα και προτάσεις μέτρων διατήρησης και διαχείρισης 7στ) να εξετάζει κάθε θέμα που της παραπέμπει η επιτροπή.5. Η επιτροπή μπορεί, με την επιφύλαξη των διατάξεων του παρόντος άρθρου, να ιδρύει τις επιτροπές, ομάδες εργασίας ή άλλα επικουρικά όργανα που μπορεί να είναι αναγκαία για τους σκοπούς της παρούσας συμφωνίας.6. Η ίδρυση από την επιτροπή μιας υποεπιτροπής που έχει ανάγκη τη χρηματοδότηση την οποία της παρέχει η επιτροπή, και κάθε άλλης επιτροπής, ομάδας εργασίας ή επικουρικού οργάνου, εξαρτάται από τη


text: δυνατότητα διάθεσης των αναγκαίων κεφαλαίων στον εγκεκριμένο αυτόνομο προϋπολογισμό της επιτροπής ή της FAO, ανάλογα με την περίπτωση. Όταν οι αντίστοιχες δαπάνες είναι εις βάρος της FAO, εναπόκειται στο γενικό διευθυντή να κρίνει εάν τα κεφάλαια είναι διαθέσιμα. Πριν λάβει μια απόφαση που συνεπάγεται δαπάνες συνδεδεμένες με την ίδρυση επικουρικών οργάνων, η επιτροπή έχει προηγουμένως έκθεση από το γραμματέα ή το γενικό διευθυντή, ανάλογα με την περίπτωση, για τις διοικητικές και χρηματοδοτικές επιπτώσεις.7. Τα επικουρικά όργανα παρέχουν στην επιτροπή τις πληροφορίες που αφορούν τις δραστηριότητές τους, τις οποίες, ενδεχομένως, χρειάζεται.Άρθρο XIII Χρηματοδότηση 1. Κάθε μέλος της επιτροπής δεσμεύεται να καταβάλει κάθε χρόνο το μερίδιό του στον αυτόνομο προϋπολογισμό, σύμφωνα με την κλίμακα συνεισφορών που θεσπίζεται από την επιτροπή.2. Σε κάθε τακτική σύνοδο, η επιτροπή εγκρίνει τον αυτόνομο προϋπολογισμό της με consensus των μελών της, υπό την προϋπόθεση ωστόσο, ότι, αφού καταβληθεί κάθε προσπάθεια και δεν έχει επιτευχθεί consensus κατά τη διάρκεια της σχετικής συνόδου, το θέμα θα τεθεί σε ψηφοφορία και ο προϋπολογισμός θα εγκριθεί με την πλειοψηφία των δύο τρίτων των μελών της.3. α) Το ποσό της συνεισφοράς κάθε μέλους της επιτροπής υπολογίζεται σύμφωνα με έναν τύπο που καθορίζει η επιτροπή και τροποποιεί με consensus .β) Για τον υπολογισμό αυτού του τύπου, πρέπει να ληφθεί δεόντως υπόψη ο προσδιορισμός μιας σταθερής βασικής εισφοράς, για κάθε μέλος, και μιας μεταβλητής εισφοράς που υπολογίζεται, μεταξύ άλλων, σύμφωνα με τα συνολικά αλιεύματα και εκφορτώσεις των ειδών που καλύπτονται από την παρούσα συμφωνία στη ζώνη αυτή, και σύμφωνα με το κατά κεφαλή εισόδημα κάθε μέλους.γ) Ο τύπος που θεσπίζεται ή τροποποιείται από την επιτροπή εμφαίνεται στους δημοσιονομικούς κανονισμούς της επιτροπής.4. Κάθε μη μέλος της FAO που γίνεται μέλος της επιτροπής, υποχρεούται να καταβάλει, για να καλύψει τις δαπάνες που έχουν πραγματοποιηθεί από τη FAO για τις δραστηριότητες της επιτροπής, μια συνεισφορά που καθορίζεται από την επιτροπή.5. Η συνεισφορά καταβάλλεται σε ελεύθερα μετατρέψιμο νόμισμα, εκτός εάν η επιτροπή καθορίσει άλλως σε συμφωνία με το γενικό διευθυντή.6. Η επιτροπή μπορεί επίσης να δεχθεί δωρεές και άλλες μορφές βοήθειας από οργανώσεις, ιδιώτες και άλλες πηγές, για σκοπούς που συνδέονται με την εκπλήρωση οιουδήποτε εκ των καθηκόντων της.7. Η συνεισφορά, οι δωρεές και οι άλλες μορφές βοήθειας που λαμβάνει, κατατίθενται σε ένα λογαριασμό καταθέσεων που διαχειρίζεται ο γενικός διευθυντής σύμφωνα με τους δημοσιονομικούς κανονισμούς της FAO.8. Ένα μέλος της επιτροπής που καθυστερεί την πληρωμή της χρηματοδοτικής του συνεισφοράς στην επιτροπή, δεν έχει δικαίωμα ψήφου στην επιτροπή, εάν το ποσό των καθυστερημένων πληρωμών είναι ίσο ή μεγαλύτερο από το ποσό των συνεισφορών που οφείλει για τα δύο προηγούμενα ημερολογιακά έτη. Η επιτροπή μπορεί ωστόσο, να επιτρέψει στο μέλος αυτό να ψηφίσει εάν εκτιμά ότι η παράλειψη της πληρωμής οφείλεται σε παράγοντες που δεν ελέγχονται από το εν λόγω μέλος.Άρθρο XIV Έδρα Η επιτροπή καθορίζει τον τόπο της έδρας της μετά από διαβούλευση με το γενικό διευθυντήΆρθρο XV Συνεργασία με άλλες οργανώσεις και όργανα 1. Η επιτροπή συνεργάζεται και, για το σκοπό αυτό, προβαίνει στους αναγκαίους διακανονισμούς, με άλλες διακυβερνητικές οργανώσεις και όργανα, κυρίως με αυτά που εργάζονται στον


text: τομέα της αλιείας, και μπορούν να συμβάλουν στις εργασίες της και να εκπληρώσουν τους στόχους της επιτροπής, και ιδιαίτερα με κάθε διακυβερνητική οργάνωση ή όργανο που ασχολείται με τον τόνο εντός της ζώνης. Η επιτροπή μπορεί να συνάπτει συμφωνίες με αυτές τις οργανώσεις και όργανα. Οι συμφωνίες αυτές αποβλέπουν στην προώθηση της συμπληρωματικότητας και, με την επιφύλαξη της παραγράφου 2, στην αποφυγή διπλής προσπάθειας και σύγκρουσης μεταξύ των δραστηριοτήτων της επιτροπής και των δραστηριοτήτων των οργανώσεων αυτών.2. Η παρούσα συμφωνία δεν επηρεάζει ουδόλως τα δικαιώματα και τις αρμοδιότητες άλλων διακυβερνητικών οργανώσεων ή οργάνων που ασχολούνται με τον τόνο ή ένα είδος τόνου στη ζώνη, ούτε την εγκυρότητα μέτρου που θεσπίζεται από την οργάνωση αυτή ή το όργανο.Άρθρο XVI Δικαιώματα των παράκτιων κρατών Η παρούσα συμφωνία δεν επηρεάζει την άσκηση των κυρίαρχων δικαιωμάτων ενός παράκτιου κράτους σύμφωνα με το διεθνές δίκαιο της θάλασσας όσον αφορά την εξερεύνηση και την εκμετάλλευση, καθώς και τη διατήρηση και τη διαχείριση των ζώντων πόρων, συμπεριλαμβανομένων των ιδιαίτερα μεταναστευτικών ειδών, σε μια ζώνη που εκτείνεται κατ' ανώτατο όριο σε 200 ναυτικά μίλια που υπάγονται στη δικαιοδοσία του.Άρθρο XVII Προσχώρηση 1. Η προσχώρηση στην παρούσα συμφωνία από κάθε μέλος της FAO ή συνδεδεμένο μέλος με τη FAO πραγματοποιείται με την κατάθεση ενός εγγράφου αποδοχής στο γενικό διευθυντή.2. Η αποδοχή της παρούσας συμφωνίας από κάθε κράτος που αναφέρεται στην παράγραφο 2 του άρθρου IV, πραγματοποιείται με την κατάθεση ενός εγγράφου αποδοχής στο γενικό διευθυντή. Η αποδοχή αρχίζει να ισχύει από την ημερομηνία κατά την οποία η επιτροπή εγκρίνει την αίτηση αποδοχής.3. Ο γενικός διευθυντής ενημερώνει όλα τα μέλη της επιτροπής, όλα τα μέλη της FAO και το Γενικό Γραμματέα των Ηνωμένων Εθνών για όλες τις αποδοχές που άρχισαν να ισχύουν.Άρθρο XVIII Έναρξη ισχύος Η παρούσα συμφωνία αρχίζει να ισχύει την ημερομηνία της λήψης του δέκατου εγγράφου αποδοχής από το γενικό διευθυντή. Εν συνεχεία, για κάθε μέλος ή συνδεδεμένο μέλος της FAO ή κράτος που αναφέρεται στην παράγραφο 2 του άρθρου IV που καταθέτει αργότερα ένα έγγραφο αποδοχής, η παρούσα συμφωνία αρχίζει να ισχύει από την ημερομηνία κατά την οποία αρχίζει να ισχύει ή να εφαρμόζεται η αποδοχή αυτή σύμφωνα με το άρθρο XVII.Άρθρο XIX Επιφυλάξεις Η αποδοχή της παρούσας συμφωνίας μπορεί να συνοδεύεται από επιφυλάξεις, σύμφωνα με τους γενικούς κανόνες του Δημοσίου Διεθνούς Δικαίου, όπως αντικατοπτρίζονται στις διατάξεις της Σύμβασης της Βιέννης περί του Δικαίου των Συνθηκών (μέρος ΙΙ τμήμα 2) του 1969.Άρθρο XX Τροποποιήσεις 1. Η παρούσα συμφωνία μπορεί να τροποποιηθεί με πλειοψηφία των τριών τετάρτων των μελών της επιτροπής.2. Οι προτάσεις για τροποποιήσεις μπορούν να υποβάλλονται από κάθε μέλος της επιτροπής ή από το γενικό διευθυντή. Οι προτάσεις που γίνονται από μέλος της επιτροπής απευθύνονται στον πρόεδρο της επιτροπής και στο γενικό διευθυντή και οι προτάσεις που γίνονται από το γενικό διευθυντή απευθύνονται στον πρόεδρο της επιτροπής 120 ημέρες το αργότερο πριν από τη σύνοδο της επιτροπής κατά την οποία θα εξετασθεί η πρόταση. Ο γενικός διευθυντής ενημερώνει αμέσως όλα τα μέλη της επιτροπής για κάθε πρόταση τροποποίησης.3. Κάθε τροποποίηση της παρούσας συμφωνίας διαβιβάζεται στο Συμβούλιο


text: της FAO, που μπορεί να την απορρίψει εάν είναι σε σαφώς ασυμβίβαστη με τους στόχους ή τους σκοπούς της FAO ή με τις διατάξεις της ιδρυτικής πράξης της FAO.4. Οι τροποποιήσεις που δεν προκαλούν νέες υποχρεώσεις για τα μέλη της επιτροπής αρχίζουν να ισχύουν για όλα τα μέλη από την ημερομηνία της έγκρισής τους από την επιτροπή, με την επιφύλαξη της παραγράφου 3.5. Οι τροποποιήσεις που προκαλούν νέες υποχρεώσεις για τα μέλη της επιτροπής, μετά από την έγκρισή τους εκ μέρους της επιτροπής και με την επιφύλαξη της παραγράφου 3, αρχίζουν να ισχύουν για κάθε μέλος μόνο από τη στιγμή της αποδοχής τους από αυτό. Τα έγγραφα αποδοχής των τροποποιήσεων που προκαλούν νέες υποχρεώσεις κατατίθενται στο γενικό διευθυντή. Ο γενικός διευθυντής ενημερώνει γι' αυτή την αποδοχή όλα τα μέλη της επιτροπής και το Γενικό Γραμματέα των Ηνωμένων Εθνών. Τα δικαιώματα και οι υποχρεώσεις των μελών της επιτροπής που δεν δέχονται μια τροποποίηση που προκαλεί νέες υποχρεώσεις, συνεχίζουν να διέπονται από τις διατάξεις της παρούσας συμφωνίας που ίσχυαν πριν από την τροποποίηση.6. Οι τροποποιήσεις των παραρτημάτων της παρούσας συμφωνίας μπορούν να εγκριθούν με πλειοψηφία δύο τρίτων των μελών της επιτροπής και αρχίζουν να ισχύουν από την ημερομηνία της έγκρισής τους από την επιτροπή.7. Ο γενικός διευθυντής ενημερώνει, για την έναρξη ισχύος κάθε τροποποίησης, όλα τα μέλη της επιτροπής, όλα τα μέλη και τα συνδεδεμένα μέλη της FAO, και το Γενικό Γραμματέα των Ηνωμένων Εθνών.Άρθρο XXI Αποχώρηση 1. Κάθε μέλος της επιτροπής μπορεί οποτεδήποτε μετά τη λήξη περιόδου δύο ετών που αρχίζει την ημερομηνία κατά την οποία αρχίζει να ισχύει η παρούσα συμφωνία, στο βαθμό που το αφορά, να αποχωρήσει από την παρούσα συμφωνία, αφού κοινοποιήσει την αποχώρηση αυτή γραπτώς στο γενικό διευθυντή, ο οποίος ενημερώνει αμέσως όλα τα μέλη της επιτροπής, τα μέλη και συνδεδεμένα μέλη της FAO, και το Γενικό Γραμματέα των Ηνωμένων Εθνών. Η αποχώρηση τίθεται σε ισχύ από το τέλος του ημερολογιακού έτους που ακολουθεί το έτος κατά το οποίο ο γενικός διευθυντής έλαβε την κοινοποίηση της αποχώρησης.2. Ένα μέλος της επιτροπής μπορεί να κοινοποιήσει την αποχώρηση ενός ή περισσοτέρων εδαφών για τις διεθνείς σχέσεις των οποίων έχει την ευθύνη. Όταν ένα μέλος κοινοποιεί την αποχώρησή του από την επιτροπή, αναφέρει το ή τα εδάφη τα οποία αφορά η αποχώρηση. Σε περίπτωση απουσίας μιας τέτοιας δήλωσης, η αποχώρηση θεωρείται ότι ισχύει για όλα τα εδάφη για τις διεθνείς σχέσεις των οποίων έχει την ευθύνη το μέλος της επιτροπής, εκτός από τα εδάφη που ανήκουν σε ένα συνδεδεμένο μέλος που το ίδιο είναι μέλος της επιτροπής.3. Κάθε μέλος της επιτροπής που κοινοποιεί την αποχώρησή του από τη FAO θεωρείται ότι αποχωρεί ταυτόχρονα και από την επιτροπή, και η αποχώρηση αυτή θεωρείται ότι ισχύει για όλα τα εδάφη για τις διεθνείς σχέσεις των οποίων έχει την ευθύνη το μέλος της επιτροπής, εκτός από τα εδάφη που ανήκουν σε ένα συνδεδεμένο μέλος που το ίδιο είναι μέλος της επιτροπής.4. Η αποχώρηση μπορεί επίσης να πραγματοποιηθεί σύμφωνα με τις διατάξεις της παραγράφου 4 του άρθρου IV.Άρθρο XXII Λήξη Η ισχύς της παρούσας


text: συμφωνίας μπορεί αυτόματα να λήξει εφόσον, λόγω των αποχωρήσεων, ο αριθμός των μελών της Επιτροπής μειώνεται κάτω από δέκα, εκτός εάν τα εναπομένοντα μέλη της επιτροπής λάβουν ομόφωνα διαφορετική απόφαση.Άρθρο XXIII Ερμηνεία και διευθέτηση των διαφορών Κάθε διαφορά που αφορά την ερμηνεία ή την εφαρμογή της παρούσας συμφωνίας, εάν δεν διευθετηθεί από την επιτροπή, υπόκειται σε διαδικασία συμφιλίωσης την οποία καθορίζει η επιτροπή. Τα αποτελέσματα της εν λόγω διαδικασίας συμφιλίωσης, χωρίς να έχουν δεσμευτικό χαρακτήρα, αποτελούν τη βάση επανεξέτασης από τα ενδιαφερόμενα μέλη του θέματος το οποίο είναι η αιτία της διαφοράς. Εάν αυτή η διαδικασία δεν καταλήξει στη διευθέτηση της διαφοράς, τότε η διαφορά αυτή μπορεί να παραπεμφθεί ενώπιον του Διεθνούς Δικαστηρίου σύμφωνα με το καταστατικό του Διεθνούς Δικαστηρίου, εκτός εάν τα μέρη της διαφοράς συμφωνήσουν για έναν άλλο τρόπο διευθέτησης.Άρθρο XXIV Θεματοφύλακας Ο γενικός διευθυντής της FAO είναι ο θεματοφύλακας της παρούσας συμφωνίας. Ο θεματοφύλακας:α) αποστέλλει επικυρωμένα αντίγραφα της παρούσας συμφωνίας σε κάθε μέλος και συνδεδεμένο μέλος της FAO, και στα κράτη μη μέλη που μπορούν να γίνουν μέρη της παρούσας συμφωνίας 7β) καταχωρεί την παρούσα συμφωνία, από την έναρξη ισχύος της, στη Γραμματεία των Ηνωμένων Εθνών, σύμφωνα με το άρθρο 102 του Χάρτη των Ηνωμένων Εθνών 7γ) ενημερώνει κάθε μέλος και συνδεδεμένο μέλος της FAO που αποδέχθηκε την παρούσα συμφωνία και κάθε κράτος μη μέλος που έχει γίνει αποδεκτό ως μέλος της επιτροπής για:i) τις αιτήσεις αποδοχής για την ιδιότητα του μέλους της επιτροπής που υποβάλλονται από κράτη μη μέλη,ii) τις προτάσεις τροποποίησης της παρούσας συμφωνίας ή των παραρτημάτων της 7δ) ενημερώνει κάθε μέλος και συνδεδεμένο μέλος της FAO και κάθε κράτος μη μέλος, που μπορούν να γίνουν μέρη της παρούσας συμφωνίας:i) για την κατάθεση των εγγράφων αποδοχής σύμφωνα με το άρθρο XVIII,ii) για την ημερομηνία έναρξης ισχύος της παρούσας συμφωνίας σύμφωνα με το άρθρο XVIII,iii) για τις επιφυλάξεις σχετικά με την παρούσα συμφωνία σύμφωνα με το άρθρο ΧΙΧ,iv) για την έγκριση των τροποποιήσεων της παρούσας συμφωνίας σύμφωνα με το άρθρο ΧΧ,v) για τις αποχωρήσεις από την παρούσα συμφωνία σύμφωνα με το άρθρο ΧΧΙ, καιvi) για τη λήξη της παρούσας συμφωνίας σύμφωνα με το άρθρο ΧΧΙΙ.ΠΑΡΑΡΤΗΜΑ Α Αλιευτικές ζώνες της FAO στην περιοχή Ινδικού-Ειρηνικού Ωκεανού >ΑΝΑΦΟΡΑ ΣΕ ΦΗΛΜ>ΠΑΡΑΡΤΗΜΑ Β >ΘΕΣΗ ΠΗΝΑΚΑ>


text:
 22.5.2014
 EL
 Επίσημη Εφημερίδα της Ευρωπαϊκής Ένωσης
 L 154/1
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 213/2013
 της 13ης Δεκεμβρίου 2013
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 415/2013 της Επιτροπής, της 6ης Μαΐου 2013, για τον καθορισμό πρόσθετων αρμοδιοτήτων και καθηκόντων των εργαστηρίων αναφοράς της ΕΕ όσον αφορά τη λύσσα, τη φυματίωση των βοοειδών και την υγεία των μελισσών, για την τροποποίηση του κανονισμού (ΕΚ) αριθ. 737/2008 και την κατάργηση του κανονισμού (ΕΕ) αριθ. 87/2011 (1), πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 415/2013 καταργεί τον κανονισμό (ΕΕ) αριθ. 87/2011 της Επιτροπής (2) που έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία.
 (3)
 Η παρούσα απόφαση αφορά νομοθεσία σχετική με κτηνιατρικά θέματα. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (4)
 Το παράρτημα I της συμφωνίας για τον ΕΟΧ πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το μέρος 3.2 του κεφαλαίου Ι του παραρτήματος I της συμφωνίας για τον ΕΟΧ τροποποιείται ως εξής:
 1)
 Στο σημείο 41 [κανονισμός (ΕΚ) αριθ. 737/2008 της Επιτροπής] προστίθεται η ακόλουθη περίπτωση:
 «—
 32013 R 0415: Κανονισμός (ΕΕ) αριθ. 415/2013 της Επιτροπής, της 6ης Μαΐου 2013 (ΕΕ L 125 της 7.5.2013, σ. 7).».
 2)
 Μετά το σημείο 46 [κανονισμός (ΕΕ) αριθ. 175/2010 της Επιτροπής], παρεμβάλλεται το ακόλουθο σημείο:
 «47.
 32013 R 0415: Κανονισμός (ΕΕ) αριθ. 415/2013 της Επιτροπής, της 6ης Μαΐου 2013, για τον καθορισμό πρόσθετων αρμοδιοτήτων και καθηκόντων των εργαστηρίων αναφοράς της ΕΕ όσον αφορά τη λύσσα, τη φυματίωση των βοοειδών και την υγεία των μελισσών, για την τροποποίηση του κανονισμού (ΕΚ) αριθ. 737/2008 και την κατάργηση του κανονισμού (ΕΕ) αριθ. 87/2011 (Ε L 125 της 7.5.2013, σ. 7).
 Η πράξη αυτή εφαρμόζεται στην Ισλανδία για τους τομείς που αναφέρονται στην παράγραφο 2 του εισαγωγικού μέρους.».
 Άρθρο 2
 Το κείμενο της έβδομης περίπτωσης [κανονισμός (ΕΕ) αριθ. 87/2011 της Επιτροπής] στο σημείο 11 [κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου] στο μέρος 1.1 του κεφαλαίου Ι του παραρτήματος I διαγράφεται.
 Άρθρο 3
 Τα κείμενα του κανονισμού (ΕΕ) αριθ. 415/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 14 Δεκεμβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της


text:
 6.12.2007
 EL
 Επίσημη Εφημερίδα της Ευρωπαϊκής Ένωσης
 L 321/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Το καθεστώς και η ημερομηνία έναρξης ισχύος του παρόντος κανονισμού διευκρινίζονται στην τελευταία έκδοση του εγγράφου της ΟΕΕ/ΗΕ TRANS/WP.29/343/Rev. X, το οποίο διατίθεται στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 14 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις αγκυρώσεις ζωνών ασφαλείας, τα συστήματα αγκυρώσεων isofix και τις αγκυρώσεις άνω πρόσδεσης isofix
 Προσάρτημα 13: κανονισμός αριθ. 14
 Αναθεώρηση 4
 το συμπλήρωμα 2 στη σειρά τροπολογιών 06 — ημερομηνία έναρξης ισχύος: 18 Ιανουαρίου 2006
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση για χορήγηση έγκρισης
 4.
 Έγκριση
 5.
 Προδιαγραφές
 6.
 Δοκιμές
 7.
 Επιθεώρηση κατά και μετά τις στατικές δοκιμές των αγκυρώσεων ζωνών ασφαλείας
 8.
 Τροποποιήσεις και παράταση της έγκρισης του τύπου οχήματος
 9.
 Συμμόρφωση της παραγωγής
 10.
 Ποινές σε περίπτωση μη συμμόρφωσης της παραγωγής
 11.
 Οδηγίες εφαρμογής
 12.
 Οριστική διακοπή παραγωγής
 13.
 Ονομασίες και διευθύνσεις τεχνικών υπηρεσιών που είναι αρμόδιες για τη διεξαγωγή δοκιμών, και ονομασίες και διευθύνσεις διοικητικών υπηρεσιών
 14.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Κοινοποίηση σχετικά με την έγκριση (ή επέκταση ή απόρριψη ή ανάκληση έγκρισης ή την οριστική παύση της παραγωγής) τύπου οχήματος όσον αφορά τις αγκυρώσεις ζωνών ασφάλειας και τα συστήματα αγκυρώσεων ISOFIX και τις αγκυρώσεις άνω πρόσδεσης ISOFIX εάν υπάρχουν, σύμφωνα με τον κανονισμό 14.
 Παράρτημα 2 —
 Διακανονισμός για το σήμα έγκρισης
 Παράρτημα 3 —
 Θέση ενεργών αγκυρώσεων των ζωνών ασφαλείας
 Παράρτημα 4 —
 Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένων στα μηχανοκίνητα οχήματα
 Προσάρτημα 1 —
 Περιγραφή του τρισδιάστατου μηχανήματος σημείου Η
 Προσάρτημα 2 —
 Τρισδιάστατο σύστημα αναφοράς
 Προσάρτημα 3 —
 Δεδομένα αναφοράς για τις θέσεις καθήμενου
 Παράρτημα 5 —
 Μηχανισμός έλξης
 Παράρτημα 6 —
 Ελάχιστος αριθμός σημείων αγκύρωσης και θέση των κάτω αγκυρώσεων
 Προσάρτημα 1 —
 Θέση των κάτω αγκυρώσεων — Απαιτήσεις μόνον όσον αφορά τη γωνία
 Παράρτημα 7 —
 Δοκιμή σε δυναμική καταπόνηση ως εναλλακτική στη δοκιμή στατικής αντοχής των αγκυρώσεων ζωνών ασφαλείας
 Παράρτημα 8 —
 Προδιαγραφές ανδρείκελου
 Παράρτημα 9 —
 Συστήματα αγκυρώσεων ISOFIX και αγκυρώσεις άνω πρόσδεσης ISOFIX
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός ισχύει για αγκυρώσεις ζωνών ασφαλείας που προορίζονται για ενηλίκους χρήστες καθισμάτων διατεταγμένων προς τα εμπρός ή καθισμάτων διατεταγμένων προς τα πίσω σε οχήματα των κατηγοριών Μ και Ν (1).
 Ισχύει επίσης για συστήματα αγκυρώσεων ISOFIX και για αγκυρώσεις άνω πρόσδεσης ISOFIX που προορίζονται για συστήματα συγκράτησης για παιδιά ISOFIX εγκατεστημένα σε οχήματα της κατηγορίας M1. Τα οχήματα της κατηγορίας N1 που είναι εφοδιασμένα με συστήματα αγκυρώσεων ISOFIX πρέπει επίσης να συμμορφώνονται προς τις διατάξεις του παρόντος κανονισμού.
 2. ΟΡΙΣΜΟΙ
 Για τους σκοπούς του παρόντος κανονισμού,
 2.1. «Έγκριση ενός οχήματος» σημαίνει την έγκριση ενός τύπου οχήματος εφοδιασμένου με αγκυρώσεις για δεδομένους τύπους ζωνών ασφαλείας·
 2.2. Ως «τύπος οχήματος», νοείται μια κατηγορία μηχανοκινήτων οχημάτων τα οποία δεν παρουσιάζουν μεταξύ τους ουσιώδεις διαφορές ως προς τις διαστάσεις, ή γραμμές και τα υλικά


text:
των μερών της δομής του αυτοκινήτου ή η δομή των καθισμάτων στα οποία είναι προσαρτημένες οι αγκυρώσεις και, εάν η αντοχή των αγκυρώσεων έχει δοκιμασθεί σύμφωνα με τη δυναμική δοκιμή, τα χαρακτηριστικά κάθε μέρους του συστήματος συγκράτησης, ειδικά τη λειτουργία του συστήματος περιορισμού του φορτίου που έχει επίδραση στη δύναμη που ασκείται στις αγκυρώσεις των ζωνών ασφαλείας.
 2.3. Ως «αγκυρώσεις ζωνών ασφαλείας» νοούνται τα μέρη της δομής του οχήματος ή του καθίσματος ή οιαδήποτε άλλα μέρη του οχήματος στα οποία πρέπει να στερεώνονται οι ζώνες ασφαλείας·
 Ως «ενεργός αγκύρωση ζώνης ασφαλείας» νοείται το σημείο που χρησιμοποιείται για τον προσδιορισμό συμβατικά, όπως καθορίζεται στην παράγραφο 5.4, της γωνίας κάθε μέρους της ζώνης ασφαλείας σε σχέση με τον φέροντα αυτήν, δηλαδή, το σημείο στο οποίο θα πρέπει να είναι δεμένος ένας ιμάντας για να έχει ως αποτέλεσμα την ίδια θέση με εκείνη η οποία προβλέπεται όταν η ζώνη είναι σε χρήση και ενδέχεται να είναι ή όχι πραγματική αγκύρωση ανάλογα με το είδος της ζώνης ασφαλείας και με τον τρόπο που είναι στερεωμένη στην αγκύρωση.
 2.4.1. Για παράδειγμα, στην περίπτωση κατά την οποία:
 2.4.1.1. ένας οδηγός ιμάντα χρησιμοποιείται επί της δομής του οχήματος ή του καθίσματος, το ενδιάμεσο σημείο του οδηγού του ιμάντα στο σημείο στο οποίο ο ιμάντας παύει να τον ακολουθεί από την πλευρά του φέροντος την ζώνη θα θεωρηθεί σαν ενεργός αγκύρωση και,
 2.4.1.2. η ζώνη περνά κατευθείαν από τον φέροντα σε ένα συσπειρωτήρα στερεωμένο στη δομή του οχήματος ή στη δομή του καθίσματος χωρίς την επέμβαση ενός οδηγού ιμάντα, η πραγματική αγκύρωση θα θεωρηθεί ως η τομή του άξονος του κυλίνδρου εναποθηκεύσεως με το διάμεσο επίπεδο του ιμάντα επάνω στον κύλινδρο·
 2.5. «Δάπεδο» σημαίνει το κάτω μέρος του αμαξώματος που συνδέει τα πλευρικά μέρη του οχήματος. Σε αυτό περιλαμβάνονται ράβδοι, ελάσματα και πιθανώς άλλες ενισχύσεις, έστω και αν ευρίσκονται κάτω από το δάπεδο, όπως επιμήκη και εγκάρσια στελέχη·
 Ως «κάθισμα» νοείται κατασκευή που μπορεί να είναι αναπόσπαστο ή μη μέρος της δομής οχήματος, πλήρης με τα σχετικά παρελκόμενα, προοριζόμενη για να κάθεται ένας ενήλικας. Ο όρος καλύπτει τόσο μεμονωμένα καθίσματα όσο και μέρη πάγκου καθισμάτων, που προορίζονται για να κάθεται ένας ενήλικος·
 2.6.1. «Εμπρόσθιο κάθισμα επιβάτη» σημαίνει κάθισμα του οποίου «το πλέον προς τα εμπρός ευρισκόμενο σημείο Η» ευρίσκεται εκεί ή έμπροσθεν του κατακόρυφου εγκάρσιου επιπέδου του διέρχεται από το σημείο R για τον οδηγό·
 2.7. «Ομάδα καθισμάτων» σημαίνει είτε ένα κάθισμα τύπου πάγκου, είτε ξεχωριστά καθίσματα το ένα δίπλα στο άλλο (δηλαδή στερεωμένα έτσι ώστε οι εμπρόσθιες αγκυρώσεις ενός από τα καθίσματα να είναι ευθυγραμμισμένες με τις οπίσθιες ή εμπρόσθιες αγκυρώσεις ενός άλλου καθίσματος) και τα οποία παρέχουν μια ή περισσότερες θέσεις καθήμενων για ενήλικους.
 2.8. Ως «πάγκος καθισμάτων» νοείται πλήρης κατασκευή με τα σχετικά παρελκόμενα, προοριζόμενη για να κάθονται περισσότεροι από ένας ενήλικος·
 2.9. Ως «πτυσσόμενο κάθισμα» νοείται ένα βοηθητικό κάθισμα προορισμένο για περιστασιακή χρήση και το οποίο ευρίσκεται κανονικά σε σύμπτυξη·
 Ως «τύπος καθίσματος» νοείται μια κατηγορία καθισμάτων τα οποία δεν παρουσιάζουν μεταξύ τους ουσιαστικές διαφορές όπως:
 2.10.1. σχήμα και διαστάσεις της δομής του καθίσματος


text:
και των υλικών από τα οποία αποτελείται·
 2.10.2. τύπος και διαστάσεις των συστημάτων ρύθμισης και όλων των συστημάτων ασφάλισης,
 2.10.3. τύπος και διαστάσεις των αγκυρώσεων της ζώνης επί του καθίσματος, της αγκύρωσης του καθίσματος και τμημάτων που εξαρτώνται από τη δομή του οχήματος·
 2.11. «Αγκύρωση του καθίσματος» σημαίνει το σύστημα στερέωσης του συνόλου του καθίσματος στη δομή του οχήματος, συμπεριλαμβανομένων των σημείων τα οποία εξαρτώνται από τη δομή του οχήματος·
 «Σύστημα ρύθμισης» σημαίνει το μηχανισμό που επιτρέπει τη ρύθμιση του καθίσματος ή των τμημάτων για μια καθήμενη θέση επιβάτη προσαρμοσμένη στη μορφολογία του. Αυτός ο μηχανισμός ρύθμισης ενδέχεται, ιδίως, να επιτρέπει:
 2.12.1. διαμήκη μετατόπιση·
 2.12.2. κατακόρυφη μετατόπιση·
 2.12.3. γωνιακή μετατόπιση·
 2.13. Ως «σύστημα μετατόπισης» νοείται ένας μηχανισμός που επιτρέπει γωνιακή ή κατά μήκος μετατόπιση, χωρίς σταθερή ενδιάμεση θέση, του καθίσματος ή ενός των τμημάτων του, για να διευκολύνει την πρόσβαση των επιβατών.
 2.14. «Σύστημα ασφάλισης» σημαίνει ένα μηχανισμό ο οποίος εξασφαλίζει, σε κάθε θέση χρήση, τη συγκράτηση του καθίσματος και των τμημάτων του και που περιλαμβάνει μηχανισμούς για την ασφάλιση του ερεισίνωτου σε σχέση με το κάθισμα και του καθίσματος σε σχέση με το όχημα.
 2.15. Ως «περιοχή αναφοράς» νοείται ο χώρος μεταξύ δύο κατακόρυφων διαμήκων επιπέδων που απέχουν κατά 400 mm μεταξύ τους και είναι συμμετρικά ως προς το σημείο Η, και η οποία καθορίζεται με περιστροφική κίνηση της κεφαλόμορφης συσκευής από την κατακόρυφη έως την οριζόντια θέση, όπως περιγράφεται στον κανονισμό 21 παράρτημα Ι. Η συσκευή πρέπει να είναι τοποθετημένη σύμφωνα με την περιγραφή του εν λόγω παραρτήματος του κανονισμού 21 και σε μέγιστο μήκος 840 mm.
 2.16. Ως «μηχανισμός περιορισμού του βάρους επί του θώρακα» νοείται κάθε μέρος της ζώνης ασφαλείας ή/και του καθίσματος ή/και του οχήματος που προορίζεται να περιορίσει το επίπεδο των δυνάμεων πίεσης που ασκούνται στο θώρακα του χρήστη σε περίπτωση σύγκρουσης.
 2.17. Το «ISOFIX» είναι ένα σύστημα σύνδεσης των συστημάτων συγκράτησης για παιδιά στα οχήματα, το οποίο διαθέτει δύο άκαμπτες αγκυρώσεις επί του οχήματος, δύο αντίστοιχες άκαμπτες αγκυρώσεις επί του συστήματος συγκράτησης και ένα μέσο για να περιορίζεται η περιστροφή του συστήματος συγκράτησης.
 2.18. «Θέση ISOFIX» σημαίνει ένα σύστημα το οποίο επιτρέπει να τοποθετείται:
 α)
 είτε ένα καθολικό σύστημα συγκράτησης ISOFIX για παιδιά με μέτωπο προς τα εμπρός όπως ορίζεται στον κανονισμό αριθ. 44·
 β)
 ή ένα οιονεί καθολικό σύστημα συγκράτησης ISOFIX για παιδιά με μέτωπο προς τα εμπρός όπως ορίζεται στον κανονισμό αριθ. 44·
 γ)
 ή ένα οιονεί καθολικό σύστημα συγκράτησης ISOFIX για παιδιά με μέτωπο προς τα πίσω όπως ορίζεται στον κανονισμό αριθ. 44·
 δ)
 ή ένα οιονεί καθολικό σύστημα συγκράτησης ISOFIX για παιδιά με μέτωπο προς τα πλάγια όπως ορίζεται στον κανονισμό αριθ. 44·
 ε)
 ή ένα ειδικό σύστημα συγκράτησης ISOFIX για παιδιά όπως ορίζεται στον κανονισμό αριθ. 44.
 2.19. Ως «κάτω αγκύρωση ISOFIX» νοείται μια άκαμπτη στρογγυλή, οριζόντια ράβδος διαμέτρου 6 mm, η οποία εκτείνεται από τη δομή του οχήματος ή του καθίσματος και χρησιμεύει για την υποδοχή και τη συγκράτηση ενός συστήματος συγκράτησης ISOFIX για παιδιά με εξαρτήματα στερεώσεως ISOFIX.
 2.20. Ως «σύστημα αγκυρώσεων ISOFIX» νοείται ένα σύστημα


text:
αποτελούμενο από δύο κάτω αγκυρώσεις ISOFIX οι οποίες είναι σχεδιασμένες για τη στερέωση ενός συστήματος συγκράτησης ISOFIX για παιδιά σε συνδυασμό με μια διάταξη αντιπεριστροφής.
 2.21. Ως «πρόσδεση ISOFIX» νοείται μία από τις δύο συνδέσεις, που πληρούν τις προϋποθέσεις του κανονισμού αριθ. 44, η οποία εκτείνεται από τη δομή του συστήματος συγκράτησης ISOFIX για παιδιά και είναι συμβατή με μια κάτω αγκύρωση ISOFIX.
 2.22. Ως «σύστημα συγκράτησης ISOFIX για παιδιά» νοείται ένα σύστημα συγκράτησης παιδιού, που πληροί τις προϋποθέσεις του κανονισμού αριθ. 44, το οποίο πρέπει να προσδένεται σε ένα σύστημα αγκυρώσεων ISOFIX.
 2.23. Ως «μηχανισμός εφαρμογής στατικής δύναμης (SFAD)» νοείται μια ιδιοδιάταξη δοκιμής που αποτελεί αντίγραφο των συστημάτων αγκυρώσεων ISOFIX του οχήματος και που χρησιμοποιείται για την επαλήθευση της αντοχής τους και την ικανότητα της δομής του οχήματος ή του καθίσματος να περιορίζει την περιστροφή στη διάρκεια μιας στατικής δοκιμής. Η ιδιοδιάταξη δοκιμής περιγράφεται στα σχήματα 1 και 2 του παραρτήματος 9.
 2.24. «Μηχανισμός που εμποδίζει την περιστροφή»
 α)
 O μηχανισμός που εμποδίζει την περιστροφή ενός καθολικού συστήματος συγκράτησης ISOFIX για παιδιά αποτελείται από μια άνω πρόσδεση ISOFIX.
 β)
 O μηχανισμός που εμποδίζει την περιστροφή ενός οιονεί καθολικού συστήματος συγκράτησης ISOFIX για παιδιά αποτελείται είτε από μια άνω πρόσδεση, που στηρίζεται από το ταμπλό του οχήματος, είτε από ένα υποστήριγμα που προορίζεται να περιορίζει την περιστροφή του συστήματος συγκράτησης στη διάρκεια μιας μετωπικής σύγκρουσης.
 γ)
 Σε ένα καθολικό ή οιονεί καθολικό σύστημα συγκράτησης ISOFIX για παιδιά, το ίδιο το κάθισμα του οχήματος δεν αποτελεί μηχανισμό που εμποδίζει την περιστροφή.
 2.25. Ως «αγκύρωση άνω πρόσδεσης ISOFIX» νοείται ένα χαρακτηριστικό στοιχείο, όπως μια ράβδο, το οποίο βρίσκεται σε συγκεκριμένο σημείο, είναι σχεδιασμένο για την υποδοχή ενός συνδέσμου του ιμάντα του άνω σημείου πρόσδεσης ISOFIX και μεταφέρει τη δύναμη συγκράτησης στη δομή του οχήματος.
 2.26. Ως «σύνδεσμος του άνω σημείου πρόσδεσης ISOFIX» νοείται μια διάταξη που προορίζεται για στερέωση σε μια αγκύρωση του άνω σημείου πρόσδεσης ISOFIX.
 2.27. Ως «άγκιστρο του άνω σημείου πρόσδεσης ISOFIX» νοείται ένας σύνδεσμος του άνω σημείου πρόσδεσης ISOFIX, ο οποίος χρησιμοποιείται κατά κανόνα για την προσάρτηση ενός ιμάντα του άνω σημείου πρόσδεσης ISOFIX στην αγκύρωση του άνω σημείου πρόσδεσης ISOFIX όπως εμφαίνεται στο σχήμα 3 του παραρτήματος 9 του παρόντος κανονισμού.
 2.28. Ως «ιμάντας του άνω σημείου πρόσδεσης ISOFIX» νοείται ένας ιμάντας με πλέγμα (ή ισοδύναμη διάταξη) που εκτείνεται από το άνω τμήμα ενός συστήματος συγκράτησης ISOFIX για παιδιά έως την αγκύρωση του άνω σημείου πρόσδεσης ISOFIX και ο οποίος είναι εφοδιασμένος με μια διάταξη ρύθμισης, μια διάταξη χαλάρωσης της τάσης και έναν σύνδεσμο του άνω σημείου πρόσδεσης ISOFIX.
 2.29. Ως «διάταξη οδηγός» νοείται μια διάταξη μέσω της οποίας το άτομο που τοποθετεί το σύστημα συγκράτησης ISOFIX για παιδιά οδηγείται στην κατάλληλη διαδρομή για την τοποθέτηση των προσδέσεων ISOFIX στις αγκυρώσεις κάτω πρόσδεσης ISOFIX, γεγονός το οποίο καθιστά εφικτή την ελεύθερη κίνηση.
 2.30. Ως «ιδιοδιάταξη σήμανσης ISOFIX» νοείται η σήμανση η οποία πληροφορεί το άτομο που θέλει να εγκαταστήσει ένα σύστημα συγκράτησης ISOFIX για παιδιά σχετικά με τις θέσεις πρόσδεσης ISOFIX στο όχημα και τη θέση κάθε


text:
πρόσδεσης ISOFIX που αντιστοιχεί σε σύστημα αγκυρώσεων ISOFIX.
 2.31. Ως «ιδιοδιάταξη του συστήματος συγκράτησης για παιδιά» νοείται μια βάση στήριξης, σύμφωνα με μία από τις επτά κατηγορίες μεγέθους ISOFIX που ορίζονται στην παράγραφο 4 του παραρτήματος 17 — προσάρτημα 2 του κανονισμού αριθ. 16 και των οποίων οι διαστάσεις παρατίθενται στα σχήματα 1 έως 7 της ανωτέρω αναφερομένης παραγράφου 4. Αυτές οι ιδιοδιατάξεις του συστήματος συγκράτησης για παιδιά για τον προσδιορισμό των διαστάσεων των συστημάτων συγκράτησης ISOFIX για παιδιά που μπορούν να προσαρτηθούν στις θέσεις εξαρτημάτων ISOFIX του οχήματος. Επίσης ένα από τα συστήματα συγκράτησης για παιδιά, τα ονομαζόμενα ISO/F2 (B) που περιγράφονται στο σχήμα 2 της ανωτέρω αναφερομένης παραγράφου 4, χρησιμοποιείται στον παρόντα κανονισμό για τον προσδιορισμό της θέσης και την εξέταση της δυνατότητας πρόσβασης σε οιοδήποτε σύστημα αγκυρώσεων ISOFIX.
 3. ΑΙΤΗΣΗ ΕΓΚΡΙΣΗΣ
 3.1. Η αίτηση έγκρισης τύπου του οχήματος όσον αφορά τις αγκυρώσεις ζωνών ασφαλείας, το σύστημα αγκυρώσεων ISOFIX και τις αγκυρώσεις άνω πρόσδεσης ISOFIX εάν υπάρχουν υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
 Η αίτηση συνοδεύεται από τα παρακάτω έγγραφα εις τριπλούν και τις ακόλουθες ενδείξεις:
 3.2.1. Σχήματα της γενικής δομής του οχήματος σε κατάλληλη κλίμακα, στα οποία εμφαίνονται οι θέσεις των αγκυρώσεων ζωνών ασφαλείας, των ενεργών αγκυρώσεων ζωνών ασφαλείας (όπου ενδείκνυται), του συστήματος αγκυρώσεων ISOFIX και της αγκύρωσης άνω πρόσδεσης ISOFIX εάν υπάρχει και λεπτομερή σχήματα των αγκυρώσεων ζωνών ασφαλείας, του συστήματος αγκυρώσεων ISOFIX εάν υπάρχουν, της αγκύρωσης άνω πρόσδεσης ISOFIX εάν υπάρχει, και των σημείων στα οποία προσαρτώνται.
 3.2.2. μια προδιαγραφή των υλικών που χρησιμοποιούνται τα οποία ενδέχεται να επηρεάζουν την αντοχή των αγκυρώσεων ζωνών ασφαλείας, του συστήματος αγκυρώσεων ISOFIX και της αγκύρωσης άνω πρόσδεσης ISOFIX εάν υπάρχει,
 3.2.3. μια τεχνική περιγραφή των αγκυρώσεων ζωνών ασφαλείας, του συστήματος αγκυρώσεων ISOFIX και της αγκύρωσης άνω πρόσδεσης ISOFIX εάν υπάρχει,
 στην περίπτωση αγκυρώσεων ζωνών ασφαλείας, του συστήματος αγκυρώσεων ISOFIX και της αγκύρωσης άνω πρόσδεσης ISOFIX εάν υπάρχει που έχουν προσαρτηθεί στη δομή του καθίσματος:
 3.2.4.1. λεπτομερή περιγραφή του τύπου οχήματος όσον αφορά την κατασκευή των καθισμάτων, των αγκυρώσεών τους και των συστημάτων ρύθμισης και ασφάλισής τους·
 3.2.4.2. σχέδια, σε κατάλληλη κλίμακα και επαρκώς λεπτομερή, των καθισμάτων, της αγκύρωσής τους επί του οχήματος και των συστημάτων ρύθμισης και ασφάλισής τους·
 3.2.5. αποδείξεις ότι το σύστημα ζωνών ασφαλείας ή το σύστημα συγκράτησης που χρησιμοποιούνται στις δοκιμές έγκρισης των αγκυρώσεων πληρούν τις προϋποθέσεις του κανονισμού 16, στην περίπτωση κατά την οποία ο κατασκευαστής του οχήματος επιλέγει την εναλλακτική δυναμική δοκιμή αντοχής.
 3.3. Κατ' επιλογή του κατασκευαστή, πρέπει να υποβάλλεται στην επιφορτισμένη με τις δοκιμές έγκρισης τεχνική υπηρεσία είτε ένα όχημα αντιπροσωπευτικό του προς έγκριση τύπου οχήματος είτε τα τμήματα οχήματος τα οποία θεωρούνται ουσιώδη για τις δοκιμές των αγκυρώσεων από την τεχνική υπηρεσία.
 4. ΕΓΚΡΙΣΗ
 4.1. Εάν το όχημα που υποβάλλεται προς έγκριση σύμφωνα με τον παρόντα κανονισμό πληροί τις σχετικές προϋποθέσεις του παρόντος κανονισμού, χορηγείται έγκριση του εν λόγω τύπου οχήματος.
 4.2. Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία του (προς το παρόν 06, που αντιστοιχεί στη σειρά τροποποιήσεων


text:
06) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν πρέπει να παρέχει τον ίδιο αριθμό σε άλλο τύπο οχήματος όπως ορίζεται στην ανωτέρω παράγραφο 2.2.
 4.3. Η κοινοποίηση της έγκρισης ή της επέκτασης, ή της απόρριψης ή της ανάκλησης της έγκρισης, ή της οριστικής παύσης της παραγωγής ενός τύπου οχήματος σύμφωνα με τον παρόντα κανονισμό γίνεται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
 Σε κάθε όχημα που συμφωνεί με τον εγκεκριμένο τύπο οχήματος στα πλαίσια του παρόντος κανονισμού, τοποθετείται εμφανώς και σε εύκολα προσπελάσιμο σημείο το οποίο ορίζεται στο έντυπο έγκρισης, διεθνές σήμα έγκρισης που αποτελείται από:
 4.4.1. κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (2),
 4.4.2. ο αριθμός του παρόντος κανονισμού, στα δεξιά του κύκλου που αναφέρεται στην παράγραφο 4.4.1,
 4.4.3. το γράμμα «e», στα δεξιά του αριθμού του παρόντος κανονισμού στην περίπτωση έγκρισης τύπου σύμφωνα με τη δοκιμή δυναμικής του παραρτήματος 7.
 4.5. Εάν το όχημα πληροί τις προϋποθέσεις ενός εγκεκριμένου τύπου οχήματος, σύμφωνα με ένα ή περισσότερους άλλους κανονισμούς που επισυνάπτονται στη συμφωνία, στη χώρα η οποία έχει χορηγήσει έγκριση σύμφωνα με τον παρόντα κανονισμό, το σύμβολο που περιγράφεται στην παράγραφο 4.4.1 δεν είναι απαραίτητο να επαναληφθεί· σε μια τέτοια περίπτωση, οι επιπρόσθετοι αριθμοί και τα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1.
 4.6. Το σήμα έγκρισης πρέπει να είναι σαφώς ευανάγνωστο και ανεξίτηλο.
 4.7. Το σήμα έγκρισης τοποθετείται πλησίον ή επί της πινακίδας με τα στοιχεία του οχήματος που έχει τοποθετηθεί από τον κατασκευαστή.
 4.8. Στο παράρτημα 2 του παρόντος κανονισμού παρατίθενται παραδείγματα διαμόρφωσης του σήματος έγκρισης.
 5. ΠΡΟΔΙΑΓΡΑΦΕΣ
 5.1. Ορισμοί (βλέπε παράρτημα 3)
 το σημείο Η είναι σημείο αναφοράς όπως ορίζεται στην παράγραφο 2.3. του παραρτήματος 4 του παρόντος κανονισμού, το οποίο πρέπει να προσδιορίζεται σύμφωνα με τη διαδικασία που καθορίζεται στο εν λόγω παράρτημα.
 5.1.1.1. το σημείο Η’ είναι σημείο αναφοράς που αντιστοιχεί στο Η όπως ορίζεται στην παράγραφο 5.1.1 το οποίο προσδιορίζεται για κάθε κανονική στάση κατά την οποία χρησιμοποιείται το κάθισμα.
 5.1.1.2. το σημείο R είναι το σημείο αναφοράς θέσης καθήμενου το οποίο ορίζεται στην παράγραφο 2.4. του παραρτήματος 4 του παρόντος κανονισμού.
 5.1.2. Το τρισδιάστατο σύστημα αναφοράς όπως ορίζεται στο προσάρτημα 2 του παραρτήματος 4 του παρόντος κανονισμού.
 5.1.3. Τα σημεία L1 και L2 είναι οι κάτω ενεργές αγκυρώσεις.
 5.1.4. Το σημείο C είναι ένα σημείο το οποίο ευρίσκεται 450 mm κατακορύφως επάνω από το σημείο R. Εντούτοις, εάν η απόσταση S όπως ορίζεται στην παράγραφο 5.1.6 είναι τουλάχιστον 280 mm και εάν ο εναλλακτικός τύπος BR = 260 mm + 0,8 S που προσδιορίζεται στην παράγραφο 5.4.3.3 επιλέγεται από τον κατασκευαστή, η


text:
κατακόρυφη απόσταση μεταξύ C και R πρέπει να είναι 500 mm.
 5.1.5. Οι γωνίες α1 και α2 είναι αντιστοίχως οι γωνίες οι οποίες σχηματίζονται από ένα οριζόντιο επίπεδο και τα επίπεδα τα κάθετα στο διάμηκες στο μέσο του οχήματος επίπεδο και οι οποίες διέρχονται από το σημείο H1 και τα σημεία L1 και L2.
 S είναι η απόσταση σε χιλιοστόμετρα της άνω ενεργού αγκύρωσης των ζωνών ασφαλείας από ένα επίπεδο αναφοράς P παράλληλο στο διάμηκες στο μέσο του οχήματος επίπεδο το οποίο ορίζεται με τον ακόλουθο τρόπο:
 5.1.6.1. Εάν η θέση καθήμενου καθορίζεται σαφώς από το σχήμα του καθίσματος, το επίπεδο P θα είναι το διάμεσο επίπεδο του καθίσματος αυτού.
 Εάν δεν υπάρχει σαφής καθορισμός της θέσης καθήμενου:
 5.1.6.2.1. Το επίπεδο P για το κάθισμα του οδηγού είναι ένα κατακόρυφο επίπεδο παράλληλο προς το διάμεσο διάμηκες επίπεδο του οχήματος το οποίο διέρχεται μέσω του κέντρου του πηδαλίου, στο επίπεδο του πλαισίου του πηδαλίου όταν το πηδάλιο, εάν είναι ρυθμιζόμενο, ευρίσκεται στη μεσαία θέση του.
 5.1.6.2.2. Το επίπεδο P σε σχέση με τον εμπρόσθιο επιβάτη τον καθήμενο προς την εξωτερική πλευρά πρέπει να είναι συμμετρικό προς εκείνο σε σχέση με τον οδηγό.
 5.1.6.2.3. το επίπεδο P το σχετικό με έναν οπίσθιο επιβάτη καθήμενο προς την εξωτερική πλευρά θα είναι εκείνο το οποίο προσδιορίζεται από τον κατασκευαστή υπό τον όρο ότι τηρούνται τα ακόλουθα όρια για την απόσταση Α μεταξύ του διαμήκους διάμεσου επιπέδου του οχήματος και του επιπέδου P:
 Α ≥ 200 mm εάν ο πάγκος προβλέπεται από τον κατασκευαστή για 2 επιβάτες μόνο,
 Α ≥ 300 mm εάν ο πάγκος προβλέπεται για 2 ή 3 επιβάτες.
 5.2. Γενικές προδιαγραφές
 Οι αγκυρώσεις των ζωνών ασφαλείας πρέπει να έχουν σχεδιασθεί, κατασκευαστεί και τοποθετηθεί κατά τρόπον ώστε:
 5.2.1.1. να επιτρέπουν την εγκατάσταση της κατάλληλης ζώνης ασφαλείας. Οι αγκυρώσεις των εμπρόσθιων πλευρικών θέσεων πρέπει να επιτρέπουν την εγκατάσταση ζωνών- ασφαλείας οι οποίες περιλαμβάνουν ένα συσπειρωτήρα και άξονα μεταδόσεως επί του ορθοστάτη, λαμβανομένων υπόψη ιδίως των χαρακτηριστικών αντοχής των αγκυρώσεων, εκτός εάν ο κατασκευαστής εγκαθιστά στο όχημα άλλους τύπους ζωνών οι οποίες περιλαμβάνουν συσπειρωτήρες. Αν οι αγκυρώσεις δεν ταιριάζουν παρά σε ορισμένους τύπους ζωνών ασφαλείας, το είδος τους πρέπει να υποδεικνύεται στο δελτίο που αναφέρεται στην παράγραφο 4.3 παραπάνω·
 5.2.1.2. να μειώνουν στο ελάχιστο τον κίνδυνο ολίσθησης της ζώνης όταν φέρεται ορθώς·
 5.2.1.3. να μειώνουν στο ελάχιστο τον κίνδυνο φθοράς του ιμάντα από την επαφή του με τα άκαμπτα αιχμηρά τμήματα της δομής του οχήματος ή του καθίσματος·
 5.2.1.4. να συντελούν ώστε το όχημα, κατά, την κανονική χρήση, πληροί τις προϋποθέσεις των διατάξεων του παρόντος κανονισμού·
 5.2.1.5. όταν πρόκειται για αγκυρώσεις που προσαρμόζονται σε διάφορες θέσεις για να επιτρέψουν στα άτομα να εισέλθουν στο όχημα και να συγκρατούν τους επιβάτες σε περίπτωση πρόσκρουσης, οι διατάξεις του παρόντος κανονισμού πρέπει να εφαρμόζονται στις αγκυρώσεις σε θέση πραγματικής συγκράτησης.
 Οιοδήποτε σύστημα αγκυρώσεων ISOFIX και οιαδήποτε αγκύρωση άνω πρόσδεσης ISOFIX, που έχει προσαρτηθεί ή πρόκειται να προσαρτηθεί στο όχημα, για ένα σύστημα συγκράτησης ISOFIX για παιδιά πρέπει να σχεδιάζονται, να κατασκευάζονται και να προσαρτώνται έτσι ώστε:
 5.2.2.1. Οιοδήποτε


text:
σύστημα αγκυρώσεων ISOFIX και οιαδήποτε αγκύρωση άνω πρόσδεσης ISOFIX πρέπει να συντείνουν ώστε το όχημα, υπό κανονικές συνθήκες χρήσης, να συμμορφώνεται προς τις διατάξεις του παρόντος κανονισμού.
 Οιοδήποτε σύστημα αγκυρώσεων ISOFIX και οιαδήποτε αγκύρωση άνω πρόσδεσης ISOFIX που θα μπορούσε να προστεθεί σε οιοδήποτε όχημα πρέπει επίσης να συμμορφώνεται προς τις διατάξεις του παρόντος κανονισμού. Κατά συνέπεια, οι αγκυρώσεις αυτές πρέπει να περιγράφονται στο έντυπο της αίτησης για έγκριση τύπου.
 5.2.2.2. Η αντοχή οιουδήποτε συστήματος αγκυρώσεων ISOFIX και η αντοχή οιασδήποτε αγκύρωσης άνω πρόσδεσης έχουν προβλεφθεί για κάθε σύστημα συγκράτησης ISOFIX για παιδιά της ομάδας μάζας 0, 0+, 1, όπως ορίζεται στον κανονισμό αριθ. 44.
 5.2.3. Συστήματα αγκύρωσης ISOFIX, σχεδιασμός και τοποθέτηση:
 5.2.3.1. Οιοδήποτε σύστημα αγκύρωσης ISOFIX αποτελείται από άκαμπτη στρογγυλή, οριζόντια ράβδο διαμέτρου 6 mm ± 0,1 mm, η οποία καλύπτει δύο ζώνες πραγματικού μήκους τουλάχιστον 25 mm τοποθετημένες στον ίδιο άξονα όπως εμφαίνεται στο σχήμα 4 παράρτημα 9.
 5.2.3.2. Οιοδήποτε σύστημα αγκύρωσης ISOFIX εγκατεστημένο σε θέση καθημένου εντός οχήματος πρέπει να ευρίσκεται τουλάχιστον 120 mm πίσω από το σημείο Η του σχήματος, όπως καθορίζεται στο παράρτημα 4 του παρόντος κανονισμού, μετρώμενο οριζοντίως και έως το κέντρο της ράβδου.
 5.2.3.3. Για κάθε σύστημα αγκυρώσεων ISOFIX εγκατεστημένο εντός οχήματος, πρέπει να επαληθεύεται η δυνατότητα πρόσδεσης ιδιοδιάταξης συγκράτησης ISOFIX για παιδιά ISO/F2 (Β) όπως περιγράφεται στον κανονισμό αριθ. 16 (παράρτημα 17 προσάρτημα 2 σχήμα 2).
 5.2.3.4. Η κάτω επιφάνεια της ιδιοδιάταξης «ISO/F2» (B) όπως περιγράφεται στον κανονισμό αριθ. 16 (παράρτημα 17 προσάρτημα 2 σχήμα 2), πρέπει να έχει γωνίες, μετρώμενες σε σχέση με τα επίπεδα αναφοράς του οχήματος όπως καθορίζεται στο παράρτημα 4 προσάρτημα 2 του παρόντος κανονισμού, εντός των ακόλουθων ορίων:
 α)
 βήμα: 15° ± 10°,
 β)
 κύλινδρος περιστροφής: 0° ± 5°,
 γ)
 ταλάντωση: 0° ± 10°.
 5.2.3.5. Τα συστήματα αγκυρώσεων ISOFIX πρέπει να είναι μονίμως τοποθετημένα ή διαθέσιμα προς αποθήκευση. Στην περίπτωση διαθέσιμων προς αποθήκευση αγκυρώσεων, οι απαιτήσεις σχετικά με τα συστήματα αγκυρώσεων ISOFIX πρέπει να πληρούνται όταν αυτά ευρίσκονται σε κατάσταση χρήσης.
 Κάθε ράβδος κάτω αγκύρωσης ISOFIX (σε κατάσταση χρήσης) ή κάθε μόνιμα εγκατεστημένη διάταξη καθοδήγησης πρέπει να είναι ορατή, χωρίς συμπίεση του μαξιλαριού του καθίσματος ή του ερεισίνωτου, όταν η ράβδος και η διάταξη καθοδήγησης φαίνονται, σε κατακόρυφο διάμηκες επίπεδο που διέρχεται από το κέντρο της ράβδου ή της διάταξης καθοδήγησης, κατά μήκος μιας γραμμής που σχηματίζει μαζί με ένα οριζόντιο επίπεδο γωνία προς τα επάνω 30 μοιρών.
 Εναλλακτικά προς την παραπάνω απαίτηση, το όχημα πρέπει μονίμως να επισημαίνεται παραπλεύρως κάθε ράβδου ή διάταξης καθοδήγησης. Η επισήμανση αυτή θα είναι μία από τις κατωτέρω εμφαινόμενες, κατ' επιλογή του κατασκευαστή.
 5.2.3.6.1. Το σύμβολο του παραρτήματος 9 σχήμα 12 που αποτελείται από έναν κύκλο με διάμετρο τουλάχιστον 13 mm και περιλαμβάνει ένα εικονόγραμμα πρέπει να πληροί τις ακόλουθες ελάχιστες προϋποθέσεις:
 α)
 το εικονόγραμμα πρέπει να έρχεται σε χρωματική αντίθεση με το φόντο του κύκλου·
 β)
 το εικονόγραμμα πρέπει να τοποθετείται κοντά σε κάθε ράβδο του συστήματος.
 5.2.3.6.2. Η λέξη «ISOFIX» πρέπει να γράφεται με κεφαλαία γράμματα ύψους τουλάχιστον 6 mm.
 5.2.4. Συστήματα αγκύρωσης άνω πρόσδεσης ISOFIX, σχεδιασμός και τοποθέτηση:


text:
Κατ' αίτηση του κατασκευαστή του οχήματος, οι μέθοδοι που περιγράφονται στις παραγράφους 5.2.4.1 και 5.2.4.2 μπορούν να χρησιμοποιηθούν εναλλακτικά.
 Η μέθοδος που περιγράφεται στην παράγραφο 5.2.4.1 μπορεί να χρησιμοποιείται μόνον εφόσον η θέση του ISOFIX είναι επάνω σε κάθισμα του οχήματος.
 Με την επιφύλαξη των παραγράφων 5.2.4.3 και 5.2.4.4, το τμήμα κάθε αγκύρωσης άνω πρόσδεσης ISOFIX που έχει σχεδιασθεί για να προσδένεται με σύνδεσμο άνω σημείου πρόσδεσης ISOFIX πρέπει να ευρίσκεται όχι μακρύτερα από 2 000 mm από το σημείο αναφοράς ώμου και εντός της σκιασμένης ζώνης, όπως εμφαίνεται στα σχήματα 6 έως 10 του παρατήματος 9, της συγκεκριμένης θέσης καθημένου για την οποία έχει εγκατασταθεί, με μνεία του μοντέλου που προβλέπεται στη SAE J 826 (Ιούλιος 1995) και εμφαίνεται στο παράρτημα 9 σχήμα 5 με τις ακόλουθες προϋποθέσεις:
 5.2.4.1.1. Το σημείο «H» είναι τοποθετημένο στο μοναδικό σχέδιο σημείου «H» κατά την εντελώς προς τα κάτω και εντελώς προς τα πίσω θέση του καθίσματος, με τη διαφορά ότι το μοντέλο ευρίσκεται παραπλεύρως στο μέσο της απόστασης μεταξύ των δύο κάτω αγκυρώσεων ISOFIX.
 5.2.4.1.2. Η γραμμή του κορμού του μοντέλου ευρίσκεται στην ίδια γωνία με το εγκάρσιο κατακόρυφο επίπεδο, καθώς το ερεισίνωτο ευρίσκεται στην πλέον όρθια θέση και
 5.2.4.1.3. Το μοντέλο είναι τοποθετημένο στο κατακόρυφο διάμηκες επίπεδο που περιέχει το σημείο Η του μοντέλου.
 5.2.4.2. Η διάταξη αγκύρωσης άνω πρόσδεσης ISOFIX μπορεί εναλλακτικά να τοποθετηθεί με την βοήθεια της ιδιοδιάταξης ISO/F2 (B), όπως ορίζεται στον κανονισμό αριθ. 16 (παράρτημα 17 προσάρτημα 2 σχήμα 2), σε μια θέση ISOFIX εφοδιασμένη με χαμηλές αγκυρώσεις ISOFIX όπως εμφαίνεται στο σχήμα 11 του παραρτήματος 9.
 Η στάση καθημένου θα έχει τη μέγιστη κλίση προς τα πίσω και θα έχει ρυθμιστεί στο κατώτατο δυνατό επίπεδο με το ερεισίνωτο στην ονομαστική θέση·του ή όπως συνιστάται από τον κατασκευαστή του οχήματος.
 Από την πλευρική άποψη, η αγκύρωση άνω πρόσδεσης ISOFIX θα ευρίσκεται πίσω από την οπίσθια όψη της ιδιοδιάταξης ISO/F2 (B).
 Η τομή μεταξύ της οπίσθιας όψης της ιδιοδιάταξης ISO/F2 (B) και της οριζόντιας γραμμής (παράρτημα 9 σχήμα 11 παραπομπή 3) που περιλαμβάνει το τελευταίο άκαμπτο σημείο σκληρότητας άνω των 50 Shore A στο επάνω μέρος του ερεισίνωτου καθορίζει το σημείο αναφοράς 4 (παράρτημα 9 σχήμα 11) στον κεντρικό άξονα της ιδιοδιάταξης ISO/F2 (B). Σ’ αυτό το σημείο αναφοράς, μια μέγιστη γωνία 45° επάνω από την οριζόντια γραμμή καθορίζει το άνω όριο του χώρου της αγκύρωσης του άνω σημείου πρόσδεσης.
 Στην κάτοψη, στο σημείο αναφοράς 4 (παράρτημα 9 σχήμα 11), μια μέγιστη γωνία 90° που εκτείνεται προς τα πίσω και παραπλεύρως και στην πίσω όψη μια μέγιστη γωνία 40° προσδιορίζουν 2 όγκους που καθορίζουν τα όρια του χώρου της αγκύρωσης του άνω σημείου πρόσδεσης ISOFIX.
 Η προέλευση του ιμάντα του άνω σημείου πρόσδεσης ISOFIX (5) ευρίσκεται στη διατομή της ιδιοδιάταξης ISO/F2 (B) με ένα επίπεδο που απέχει 550 mm πάνω από την οριζόντια όψη (1) της ιδιοδιάταξης ISO/F2 (B) στον κεντρικό άξονα (6) της ιδιοδιάταξης ISO/F2 (B).
 Περαιτέρω, η αγκύρωση του άνω σημείου πρόσδεσης ISOFIX θα απέχει πάνω από 200 mm αλλά όχι πάνω από 2 000 mm


text:
από το σημείο προέλευσης του ιμάντα του άνω σημείου πρόσδεσης ISOFIX στην πίσω όψη της ιδιοδιάταξης ISO/F2 (B), που μετράται κατά μήκος του ιμάντα όταν αυτός τραβιέται πάνω από το ερεισίνωτο στην αγκύρωση του άνω σημείου πρόσδεσης ISOFIX.
 Το μέρος της αγκύρωσης του άνω σημείου πρόσδεσης ISOFIX σε ένα όχημα η οποία έχει σχεδιασθεί για να συνδέεται με τον σύνδεσμο του άνω σημείου πρόσδεσης ISOFIX μπορεί να ευρίσκεται εκτός των σκιασμένων ζωνών που αναφέρονται στις παραγράφους 5.2.4.1 ή 5.2.4.2 εάν η τοποθέτηση μέσα σε μια ζώνη δεν ενδείκνυται και το όχημα είναι εφοδιασμένο με διάταξη διαδρομής η οποία
 5.2.4.3.1. εξασφαλίζει ότι ο ιμάντας του άνω σημείου πρόσδεσης ISOFIX λειτουργεί ωσάν το μέρος της αγκύρωσης που είχε σχεδιαστεί για να συνδέεται με την αγκύρωση του άνω σημείου πρόσδεσης ISOFIX να ήταν εντός της σκιασμένης ζώνης. και,
 5.2.4.3.2. να βρισκόταν τουλάχιστον 65 mm πίσω από τη γραμμή του κορμού, στην περίπτωση διάταξης διαδρομής με μη άκαμπτο πλέγμα ή ξεδιπλούμενης διάταξης διαδρομής ή τουλάχιστον 100 mm πίσω από τη γραμμή του κορμού, στην περίπτωση σταθερής και άκαμπτης διάταξης διαδρομής. και,
 5.2.4.3.3. κατά τη δοκιμή, μετά την εγκατάστασή της, ως προς τη χρήση για την οποία προορίζεται, η διάταξη παρουσιάζει επαρκή αντοχή ώστε να αντέχει, μαζί με την αγκύρωση άνω πρόσδεσης ISOFIX το φορτίο που αναφέρεται στην παράγραφο 6.6. του παρόντος κανονισμού.
 5.2.4.4. Μια αγκύρωση πρόσδεσης μπορεί να ενσωματωθεί στο ερεισίνωτο, με την προϋπόθεση ότι δεν ευρίσκεται στο χώρο περιτύλιξης του ιμάντα, στο επάνω μέρος του ερεισίνωτου των καθισμάτων του οχήματος.
 5.2.4.5. Η αγκύρωση άνω πρόσδεσης ISOFIX πρέπει να έχει διαστάσεις που να επιτρέπουν την πρόσδεση ενός αγκίστρου άνω πρόσδεσης ISOFIX όπως εμφαίνεται στο σχήμα 3.
 Πρέπει να προβλέπεται ελεύθερος χώρος γύρω από κάθε αγκύρωση άνω πρόσδεσης ISOFIX, έτσι ώστε να επιτρέπονται οι κινήσεις για το κλείσιμο και το άνοιγμα αυτής. Για κάθε αγκύρωση άνω πρόσδεσης ISOFIX που διαθέτει κάλυμμα, αυτό πρέπει να επισημαίνεται για παράδειγμα με ένα από τα σύμβολα ή με την αντεστραμμένη εικόνα ενός από τα σύμβολα που εμφαίνονται στο σχήμα 13 του παραρτήματος 9. Το κάλυμμα πρέπει να μπορεί να αφαιρεθεί χωρίς να χρειάζονται εργαλεία.
 5.3. Ελάχιστος αριθμός αγκυρώσεων που πρέπει να προβλέπονται
 Τα οχήματα των κατηγοριών M και N (εκτός από εκείνα των κατηγοριών M2 και M3 που υπάγονται στις κλάσεις I ή II, σύμφωνα με τον κανονισμό αριθ. 36, στην κλάση A, σύμφωνα με τον κανονισμό αριθ. 52 και στις κλάσεις I ή II και A, σύμφωνα με τον κανονισμό αριθ. 107) πρέπει να είναι εφοδιασμένα με αγκυρώσεις ζωνών ασφαλείας οι οποίες να ικανοποιούν τις απαιτήσεις του παρόντος κανονισμού.
 5.3.1.1. Οι αγκυρώσεις ενός συστήματος ζωνών ασφαλείας εγκεκριμένου ως ζώνη ασφαλείας τύπου S [με ή χωρίς συσπειρωτήρα(-ες)] σύμφωνα με τον κανονισμό 16 πρέπει να πληρούν τις προϋποθέσεις του κανονισμού 14, όμως η επιπλέον αγκύρωση ή αγκυρώσεις που προβλέπονται για τη στερέωση μιας οριζόντιας λωρίδας εξαιρούνται από τις απαιτήσεις του παρόντος κανονισμού περί αντοχής και τοποθέτησης.
 5.3.2. Ο ελάχιστος αριθμός αγκυρώσεων ζωνών ασφαλείας για κάθε θέση καθημένου διατεταγμένη προς τα εμπρός και προς τα πίσω προσδιορίζεται στο παράρτημα 6.
 5.3.3.


text:
Εντούτοις, για τις προς τα έξω θέσεις καθήμενων, εκτός από τις εμπρόσθιες, των οχημάτων της κατηγορίας N1, που εμφαίνονται στο παράρτημα 6 και χαρακτηρίζονται από το σύμβολο «Ø», επιτρέπονται δύο κάτω αγκυρώσεις, εφόσον υπάρχει χώρος μεταξύ ενός καθίσματος και του πλησιέστερου τοιχώματος του οχήματος που χρησιμεύει να επιτρέπει την προσπέλαση των επιβατών σε άλλα μέρη του οχήματος.
 Ένας χώρος μεταξύ ενός καθίσματος και του πλευρικού τοιχώματος θεωρείται ως πέρασμα εάν η απόσταση μεταξύ του εν λόγω τοιχώματος, με όλες τις θύρες κλειστές και ενός κατακόρυφου διαμήκους επιπέδου που διέρχεται από την κεντρική γραμμή του συγκεκριμένου καθίσματος, που μετράται στη θέση του σημείου R και κάθετα προς το μέσο διάμηκες επίπεδο του οχήματος, είναι άνω των 500 mm.
 5.3.4. Για τις εμπρόσθιες κεντρικές θέσεις, που εμφαίνονται στο παράρτημα 6 και σημειώνονται με το σύμβολο «*», δύο κάτω αγκυρώσεις θεωρούνται επαρκείς όταν το αλεξήνεμο βρίσκεται έξω από τη ζώνη αναφοράς η οποία ορίζεται στο παράρτημα 1 του κανονισμού 21· εάν ευρίσκονται εντός της ζώνης αναφοράς, απαιτούνται 3 αγκυρώσεις.
 Όσον αφορά τις αγκυρώσεις των ζωνών ασφαλείας, το αλεξήνεμο θεωρείται ότι αποτελεί τμήμα της ζώνης αναφοράς όταν δύναται να έλθει σε στατική επαφή με το μηχανισμό δοκιμής σύμφωνα με τη μέθοδο που περιγράφεται στο παράρτημα 1 του κανονισμού 21.
 Σε κάθε θέση καθημένου που επισημαίνεται στο παράρτημα 6 με το σύμβολο , πρέπει να προβλέπονται τρεις αγκυρώσεις. Μπορούν να διατίθενται δύο αγκυρώσεις, εάν πληρούται μία από τις ακόλουθες προϋποθέσεις:
 5.3.5.1. ένα κάθισμα ή άλλα μέρη του οχήματος σύμφωνα με τον κανονισμό 80 προσάρτημα 1 παράγραφος 3.5 ευρίσκονται κατευθείαν εμπρός, ή
 5.3.5.2. κανένα μέρος του οχήματος δεν ευρίσκεται στη ζώνη αναφοράς, ούτε υπάρχει η δυνατότητα να ευρίσκεται στη ζώνη αναφοράς όταν το όχημα είναι σε κίνηση, ή
 5.3.5.3. μέρη του οχήματος εντός της εν λόγω ζώνης αναφοράς πληρούν τις προϋποθέσεις απορρόφησης ενέργειας που καθορίζονται στον κανονισμό 80 προσάρτημα 6.
 5.3.6. Για τα πτυσσόμενα καθίσματα ή τα καθίσματα που προορίζονται αποκλειστικά προς χρήση μόνον εφόσον το όχημα είναι στάσιμο, καθώς και για όλα τα καθίσματα κάθε οχήματος τα οποία δεν καλύπτονται από τις παραγράφους 5.3.1 έως 5.3.4 δεν απαιτούνται αγκυρώσεις. Πάντως αν το όχημα έχει αγκυρώσεις για τέτοια καθίσματα, οι εν λόγω αγκυρώσεις πρέπει να συμμορφώνονται προς τις διατάξεις του παρόντος κανονισμού. Στην περίπτωση αυτή, δύο κάτω αγκυρώσεις αρκούν.
 5.3.7. Στην περίπτωση του άνω ορόφου ενός διώροφου οχήματος, οι απαιτήσεις για την κεντρική εμπρόσθια θέση καθημένου ισχύουν επίσης και για τις εξωτερικές εμπρόσθιες θέσεις καθημένων.
 5.3.8. Ελάχιστος αριθμός προβλεπομένων θέσεων ISOFIX
 5.3.8.1. Κάθε όχημα της κατηγορίας M1 πρέπει να είναι εφοδιασμένο τουλάχιστον με δύο θέσεις ISOFIX.
 Τουλάχιστον δύο θέσεις ISOFIX πρέπει να είναι εφοδιασμένες τόσο με ένα σύστημα αγκυρώσεων ISOFIX όσο και με μια αγκύρωση άνω πρόσδεσης ISOFIX.
 Το είδος και ο αριθμός των ιδιοδιατάξεων ISOFIX, οι οποίες ορίζονται στον κανονισμό αριθ. 16 και μπορούν να τοποθετηθούν σε κάθε θέση ISOFIX, καθορίζονται στον κανονισμό αριθ. 16.
 5.3.8.2. Κατά παρέκκλιση της παραγράφου 5.3.8.1 εάν ένα όχημα είναι εφοδιασμένο μόνο με μία σειρά καθισμάτων, δεν απαιτείται θέση ISOFIX.
 5.3.8.3. Κατά παρέκκλιση της παραγράφου 5.3.8.1 τουλάχιστον μία από τις